
STRYCHNIA. 


Nulla  Chemiae  pars  majori  studio  diligenti- 
iisque  nuper  exculta  fuit  quam  ea,  quae  vege- 
tabilium proprietates  spectat.  Inventum,  quo 
ostenditur,  lias  vires  in  plurimis  exemplis  prin- 
cipio peculiari,  quod  alcali  plus  minus  reprae- 
sentat, inesse,  novam  in  scientia  epocham  no- 
tavit, et  observationis  campum  late  patentem 
aperuit,  ubi  cliemici  celeberrimi  laboraverunt 
et  maximo  successu  adhuc  laborant. 

Sertuerner*  apud  Germanos  pharmacopola 
primus  fuisse  videtur,  qui  investigatione  tam 


* Annales  de  Cliimie  et  de  Physique,  t.  v.  p.  21, 

ampla,  tamqiie  utili  praecessit.  Anno  mdccciii 
materiam  in  opio  morpliiam  nunc  vocatam  in- 
venit, quam  alcalinam  esse  manifeste  ostendit. 
Derosne^  et  Seguint  eum  aliquatenus  ante- 
cesserunt, quorum  uterque  ex  opio  materiam 
crystallinam  nactus  est,  ille  vero  naturam  vi- 
resque ejus  non  definivit,  hic  autem,  quamvis 
de  ea  Societati  Gallicae  commentarium  legit 
tamen  alcali  non  vocavit.  Pauci  vero  ad  Ser- 
tuerneri  inventum  animos  attendebant,  donec 
tentamen  secundum  annoMDCCCXVii  in  medium 
protulit.  Ex  eo  tempore  plures  celebres  apud 
Gallos  chemici,  praesertim  Robiquet,  Pelle- 
tier  et  Caventou,  hanc  rem  sedulo  investigave- 
runt. Omnia  fere  Materiae  Medicae  remedia 
efficacia  horum  laboribus  disjuncta,  principia 
omnino  comprobata  ostenderunt.  Inter  vege- 
tabilia alcalia  jamjam  separatim  detecta  mor- 
phia  Opio,  strychnia  variarum  Strychni  specie- 
rum  fructui  succoque,  brucia  Bruceae  antidy- 
sentericae  cortici,  cinchonia  et  quina  varia- 


* Ann.  de  Chimie,  t.  xlv.  p.  257. — Duncan’s  Disp.  12th 
Edit.  p.  538. 

y Ann.  de  Chimie,  t.  xcii.  p.  225. 

riim  Cinclionae  specierum  cortici,  ver  atria  Ve- 
ratri albi  Colchicique  autumnalis  radici,  emetia 
Violae  et  Ipecaciianliae,  picrotoxiaCocculosub- 
eroso,  solania  Solano  dulcamarae  et  elaterina^ 
forsan  Elaterio  inesse  reperta  sunt.  Horum 
plura  quotidie  deteguntur,  et  verisimile  videtur 
analysin  cautam  principium  simile  in  unoquo- 
que vegetabili  deprehensuram.  Si,  ut  debet, 
ad  systematis  formam  haec  investigatio  redu- 
ceretur, sequens  scriptoris  recentis  monitum 
consideratu  dignum  esse  puto : “ Chemis- 

try  would  be  more  benefited,  and  perhaps 
the  claims  of  chemists  themselves  enhanced,  if 
those  engaged  in  this  interesting  department 
of  analysis  were  to  connect  as  much  as  possible 
the  alkalis  of  vegetables  yet  to  be  examined 
with  the  principies  already  discovered  in  ge- 
nera having  an  analogous  action  on  the  animal 
economy.  At  all  events,  on  discovering  a well 


* Hoc  principium  nuper  purum  ab  amico  meo  Doctore 
Joanne  Davie  Morries  detectum  fuit.  Substantia  est 
alba,  crystallina,  et  in  obliqua  prismata  coit.  Elaterii  vir- 
tutibus maxime  praeditum  est  sicuti  Professores  Duncan 
et  Christison  probaverunt.  Vide  Edin.  Medical  and  Suiv  - 
gical  Journ.  vol.  xxxv.  p.  339. 

dejSned  new  principle,  no  pains  should  be  spared 
to  trace  it,  not  only  in  the  other  species  of  tlie 
same  genus,  but  also  in  ali  other  genera  of  si- 
milar  pliysiological  properties.”  * 

Plerique  credunt  plantas,  quae  se  invicem  for- 
ma externa  structuraque  interna  referunt,  simi- 
libus proprietatibus  quoque  in  plurimis  exemplis 
esse  praeditas.  Si  hoc  compertum  esset,  cum 
historia  naturalis,  tum  medicina  magis  procede- 
ret et  progrederetur.  Probetur  enim  plantas,  in 
eadem  classe  ob  figuram  similem  externam  inter 
se  unitas,  viribus  similibus  medicis  quoque  pol- 
lere, patet  vegetabilium  classes  principiis  firmi- 
oribus nisuras,  herbarumque  scientiam  perfec- 
tiorem et  ad  medicinam  magis  accommodatam 
fore.  Si  classes  secundum  analogiae  j)roprie- 
tatum  legem  ordinarentur,  medicus  plantas  in- 
digenas pro  exoticis  substituere  disceret.  Prae- 
cipue vero  utile  foret  apud  regiones  externas, 
terrasque  ubi  solita  Materiae  Medicae  remedia 
inveniri  non  possent,  si  enim  planta  quaedam 
non  adesset,  aliam  ejusdem  familiae  naturalis  ibi 


* Edin.  Medical  and  Surgical  Journal,  vol.  xviii.  p.  152. 

repertam  supponeret.  Decandolle,*  Ricliardt 
aliiqiie  pliires  tractatus  utiles  hac  de  re  jam  edi- 
derunt ; multum  vero  adhuc  tum  chemico,  tum 
botanico  superest  agendum,  antequam  ordo  na- 
turalis perfici  potest.  Plurima  exempla  in  me- 
dium afferri  possunt,  quae  probant  ejusdem  ge- 
neris vel  familiae  plantas  similibus  proprietati- 
bus praeditas  esse.  Malvae  sunt  emollientes  ; 
Gentianeae  amarae  et  febrifugae  ; Cochleareae 
antiscorbuticae  ; Papavera  narcotica  ; Pinus  te- 
rebinthinam reddunt ; Acaciae  gummi ; Grami- 
na in  omnibus  fere  casibus  farinam,  cibumque 
nutrientem  ferunt ; Cruciferae  acres  sunt  et  sti- 
mulantes; Labiatae  stomachicae  et  carmina- 
tivae ; Apocyneae  acres,  irritantes ; Umbelli- 
ferae  roborantia  et  stimulantia  semina  habent ; 
Euphorbiaceae  acres  purgant. 

Haec  res  tamen  adhuc  in  incunabulo  esse 
videtur,  quia  variae  et  nonnullae  formido- 
losae difficultates  nondum  superantur ; qua- 
rundam  enim  plantarum  organa  similia  sunt, 
dum  vires  medicae  omnino  variant.  Plu- 
rima igitur  obstant  quominus  plantae  in  classes, 

* Decandolle  suv  les  Proprietes  Med.  des  Plantes. 

f Ricbard  sur  les  Plantes  Medicales. 

secundum  formam  externam  medicasque  pro- 
prietates, redigi  possint.  Effectus  quoque  me- 
dicamentorum in  corpus  variantes  secundum 
organa  quibus  adhibentur,  et  secundum  doses 
ipsas,  hoc  difficilius  reddunt.  Difficultates  ve- 
ro minime  olim  superandae  jam  vincuntur,  et 
scientiae  inventa  viam  ad  novas  et  insperatas 
analogias  complanant.  Mihi  persuasum  est,  si- 
mul ac  analysis  satis  aucta  fuerit,  et  principia 
varia  caute  collecta,  nos  omnia  hujus  terrarum 
orbis  vegetabilia  philosophice  ordinaturos. 
Classificatio  hujusmodi  principiis  nixa  attente 
considerari  debet,  nihil  autem  hoc  citius  effi- 
cere potest  quam  recentes  in  chemia  vegetabili 
investigationes  ; exinde  enim  apparet  alcali  pe- 
culiare in  plurimis  exemplis  ejusdem  generis 
vel  familiae  ita  membra  pervadere,  ut  ex  om- 
nibus aliis  penitus  segregari  possint. 

Haec  omnia  principia  secundum  Pelletier  et 
Dumas  ex  carbonio,  oxygenio,hydrogenio  et  ni- 
trogenio  constant,  et,  quia  hae  generales  propri- 
etates in  omnibus  reperiunturalcalina  esse  patet; 
colores  acidis  mutatos  restituunt,  vegetabiles 
caeruleos  in  virides  mutant,  et  sales  cum  acidis 

medios  efficiunt.  Videntur  ea  cum  acido  in  plan- 

3 


DE  STRYCHNIA. 


7 


ta  semper  conjung-i,  et  salem  plus  minus  in  aqua 
solvendum  constituere.  Propter  solutionis  faci- 
litatem hoc  modo  parantur  : Substantia  vegeta- 
bilis ita  in  aqua  maceratur,  ut  solvatur  sal, 
principium  autem  proprium  salinum  additur, 
quod  cum  acido  coit,  et  alcalinum  emittit.  In 
boc  processus  stadio  saepe  cum  materia  resin- 
osa et  colorante  miscetur,  ex  qua,  cum  animali 
carbone  mistum,  et  in  alcohole  ebulliente  solu- 
tum expeditur.  Tunc  colatur,  et  alcali  sin- 
cerum aquam  expellendo  formatur. 

Principia  alcalina  physiologicas  plantarum, 
ex  quibus  comparantur,  virtutes  in  unum  max- 
ime conflatas  possidere  reperta  sunt,  quocirca 
chemicorum  investigationes  medicinam  ipsam 
promoverunt.  Remedium  enim,  non  tantum 
certius  et  efficacius  agit,  sed,  parte  omni  inutili 
saepe  autem  nauseosa  remota,  dosis  minuitur. 
Alcali  actuosum  in  plurimis  casibus  ita  efficacis- 
sime agit,  ut  medici  nuper  tantum  eo  uti  ausi 
sint.  Vicinorum  autem  apud  Continentem 
praesertim  Gallorum  audacia  laboresque  reme- 
dia plura  nova  et  utilia  introduxerunt.  Con- 
fitendum tamen  haec  saepe  nimium  laudari, 
medicosque  temerarios  et  imperitos  multa  in- 

juria  aegrotantes  saepe  affecisse.  Minime 
tamen  hanc  ob  causam  rejicienda,  sed  pro- 
prietates, effectus,  agendique  modus  magis 
attente  considerandi,  praesertim  autem  cum,  ut 
alcali  statim  describendum,  morbos  sanarunt, 
qui  remediis  maximo  judicio  adhibitis  omnino 
restiterunt. 

Inter  alcalia  vegetabilia  nonnulla  veneno- 
rum violentissimorum  inveniuntur,  quorum 
potentia,  si  cum  acido  conjunguntur,  augeri 
videtur,  visque  sic  acquisita  ex  solutionis 
facilitate  aucta  pendet.  Effectus  ergo  primo 
in  animalia  inferiora,  deinde  in  corpus  huma- 
num prudenter  tentandi.  Quamvis  enim  non- 
nullae plantae,  animalibus  innocuae,  homini 
nocent,  et  propterea  in  paucis  exemplis  huic 
methodo  semper  non  fidendum,  tamen  nos  in 
remedio  venenoso  adhibendo  raro  in  errorem 
ducit,  et  nunquam  negligendum.  Medicus,  qui 
substantiae  alicujus  effectum  in  animalia  sana 
vel  hominem  notans  caute,  et,  ut  ita  loquar, 
tentandi  causa  in  morbis  pro  remedio  utitur, 
saepe,  sed  immerito  culpatus  fuit.  Experimen- 
ta enim  solummodo  remediorum  vim  in  ae- 
grum ipsum  probant,  quae  recte  usurpata  raro 

nocent.  Si  vero  Materia  Medica  est  necessario 
imperfecta,  quamdiu  herbarum  scientia  fines 
profert,  si  natura  adhuc  substantiis  novis 
morborum  remediis  abundat,  sequitur  medi- 
cum indicationibus  cautis  experimentisque  no- 
vum, ubi  alia  frustra  sunt,  remedium  invenire 
conantem,  humani  generis  salutem  pro  virili 
promovere,  artisque  utilitati,  cui  seipsum  de- 
vovit, consulere. 

Cum  mihi  est  persuasum  conclusiones  eo 
accuratiores  fore  quo  latius  observationes  pa- 
tent, et  cum  nucis  vomicae  stiychniaeque  elFec- 
tus  in  morbo  vidi,  dum  celebris  nostri  Materiae 
Medicae  Professoris,  et  Doctoris  Shortt  clericus 
eram,  in  animum  induxi,  ut  alios  quoque  ad 
hoc  remedium  tentandum  persuaderem,  me 
dissertationem  de  strychnia  remedio  utili  mi- 
nimeque  contemnendo  scripturum. 

I.  Primo  mihi  est  consilium  de  plantarum  fa- 
milia naturali  unde  nux  vomica  obtinetur  trac- 
tare, et  species  sub  genere  Strychno  describere. 

II.  De  alcali  Strychniae  invento  et  variis 
quibus  conficitur  modis,  chemicisque  factis, 
quod  ad  eam  pertinet  ejusque  sales,  mentionem 
faciam. 

c 

III.  De  nucis  vomicae  strychniaeque  et  in 
hominem  sanum,  et  animalia  effectibus  physio- 
logice et  medico-legaliter  consideratis  scribam. 

IV.  Modum  operandi,  quantum  fieri  potest, 
describam. 

V.  Effectus  ejus  in  morbo,  utendi  methodus 
sive  interna  sive  externa,  variique  morbi, 
quibus  est  adhibita,  considerandi.  Exempla 
quoque  plura  a me  observata  adducam. 

VI.  Postremo  conclusiones,  quae  ex  factis 
sequuntur,  quantum  in  me,  colligam. 

Res  est  magni  momenti,  plus  autem  tempo- 
ris laborisque  necessarium  est,  quam  hujus 
thesis  brevitati  convenit,  quapropter  spero 
quodcunque  minus  enucleatum,  minusve  per- 
fectum sit  mihi  condonatum  iri. 

HISTORIA  BOTANICA. 

Plantae,  quae  strychniam  praebent,  familiam 
omnino  naturalem  formant,  et  sub  genere 
Strychni  includuntur.  Verbum  strychnos, 
trychnos  vel  strychnum,  in  veterum  scriptis  oc- 
currit ; etiamsi  autem  generi,  quod  a recenti 
penitus  distat,  tribuitur,  tamen  aliquatenus  in- 
dividuae plantae  sub  eo  inclusae  proprietatibus, 
quae  speciem  hanc  repraesentant,  praeditae 
sunt.  Species  variae  a Dioscoride,  * Plinio,  t 
et  Celso  t notantur,  quae,  quantum  jam  dig- 
nosci potest,  generi  Solano  pertinere  videntur. 
Verbum  strychnos  vel  “ nightshade,”  ex  verbo 
Graeco  (xr^&ivvvco  “ subverto,”  ut  quidam  pu- 
tant, ob  virtutes  narcoticas  egregias  non- 
nullarum hujus  generis  plantarum,  derivatur  : 
Alii  vero  ex  (tt^vxco  “ torqueo.”  Linnaeus 


• Dioscorides,  /S</3.  h.  xy? . &c. 

t Plin.  Hist.  Nat.  lib.  xxi.  cap.  31 ; lib.  xxvi.  cap.  2, 
et  lib.  xxvii.  cap.  8. — Baiihin.  Pinae,  lib.  v.  p.  166. 
f Celsus,  lib.  ii.  cap.  33. 

“ Solanum,  quam  ir^v^vov  Graeci  vocant.” 

forsan  lioc  verbo  utebatur  ob  relationem 
inter  virtutes  plantarum,  quae  sub  lioc  ge- 
nere continebantur,  et  proprietates  planta- 
rum de  quibus  antiqui  scribunt. 

Genus  Strycbnos,  classi  Pentandriae,  ordinique 
Monogyniae  systematis  Linnaei,  et  Luridarum 
Linnaei,  Apocynearumque  Jussieu  ordini  natu- 
rali pertinet.  Apocynearum*  familia,  cui  hoc  ge- 
nus a pluribus  auctoribus  tribuitur,  admodum 
numerosa,  et  proprietatibus  variis  penitusque 
diversis  insignitur.  Hujus  classis  individuae 
plantae  externa  forma,  viribus,  usibusque  Con- 
volvulaceas,  Gentianeas  et  Rubiaceas  referunt. 
Acres  sunt,  stimulantes,  nec  multum  astringunt. 
Hae  vires  imbecillae  utiles  fiunt,  si  in  unum 
conflantur,  magna  vi  pollent,  et  venena  actuo- 
sa et  periculosa  constituunt.  Etiamsi  scrip- 
tores plures  Strychni  genus  huic  familiae  tri- 
buunt, tamen  Jussieu,  Decandolle,  aliique  prop- 
ter recentes  observationes,  id  familiae  natu- 
ralis Apocyneis  minime  similis,  etsi  cognatae 

* Familiae  cliai-acter  apud  Persoon  Syn.  vol.  i.  p.  264, 
videri  potest. — Decandolle  sur  les  prop.  nied.  des  plantes 
edit.  2de,  p.  212.— Ricliard  sur  les  plantes  med.  partie 
prera.  p.  315. 


DE  STRYCHNIA. 


13 


typum  habere  putant.*  Plantarum  hujus  no- 
vae familiae  characteres  haud  ita  accurate  dig- 
noscuntur, ut  aliquid  certi  de  iis  dici  possit. 
Huic  familiae  ex  Apocyneis  sic  segregatae 
Strychnearum  nomen  inditur.  De  viribus 
specierum  tantum  paucarum  medicis  certi- 
ores sumus.  Idem  acre  principium  in  pluri- 
marum cortice,  foliis,  immaturaque  pulpa  sese 
manifestat.  Pulpa  matura  edi  potest,  sed 
sapor  astringens  manet.  Generis  species 
notae  sequuntur : Strychnos  nux  vomica,  Ig- 
natii,  colubrina,  Tieute,  potatorum,  pseudo- 
china,  brachiata,  Madagascarensis,  spinosa,  ax- 
illaris, lucida.  Harum  quatuor  strychniam 
certe  praebent,  quae  reliquis  vel  omnino  de- 
est,  vel  nondum  detegitur. 

Prima  alcali  praebens,  quae  ad  hanc  rem 
praesertim  adhibetur,  Strychnos  est  nux  vo- 
mica,! quae  vulgo  “ Poison-nut,  Rats-bane” 
appellatur.  Nux  est  vomica  officinarum 


* M.  Auguste  de  St.  Hilaire  aliique  genus  ad  Apocy- 
nearum  familiam  referunt. 

f Lin.  Spec.  Piant.  1753,  vol.  i.  p.  189.  et  Mat.  Med. 
p.  77. — Persoon  Syn.  vol.  i.  p.  264. — Sprengel  Syst.  Ve- 
gctab.  vol.  i.  p.  672. 

Bauhini* * * §  et  Raii  ;t  Stry cimos  foliis  quin- 
quenerviis  Wachendorffii ; t in  Horto  In- 
dico Malabarico  sub  nomine  Caniram  fio-u- 

O 

ratnr  ; ||  Musadie  est  apud  Telingas,  et  in 
Plantis  Doctoris  Roxburgh  Coromandelensi- 
bus  optima  hujus  plantae  est  figura.^  Apud 
Indiam  orientalem,  ut  plurimae  aliae  species, 
nascitur,  Zeylonae  crescit,  et  apud  Malaba- 
riam  et  Coromandelam  abundat,  ubi  secundum 
Roxburgh  per  tempora  frigida  floret.§  Arbor 
mediae  magnitudinis  locis  arenosis  gaudet, 
truncus  brevis,  curvus,  inermis,  aliquando  pe- 
dibus duodecim  ambiri  potest.**  Rami  ab- 
normes sunt,  cortex  levis  et  abietis  colorem 
refert ; folia  opposita,  breviter  petiolata,  ovata, 
integra,  splendentia,  utrinque  glabra,  magnitu- 


* Bauliin.  Pinae,  lib.  12,  p.  511. 
y Raii  Hist.  Piant,  vol.  ii.  p.  1814. 

+ Wachend.  Hort.  Ultraj.  p.  32. 

II  Hort.  Mal.  vol.  i.  tab.  37.  p.  68. 

H Vol.  i.  Tab.  4. 

§ Rheede  tamen  dicit,  “ flores  sestivo  tempore  fert, 
pluvioso  fructus.” 

**  “ Caudex  ambitu  amplexum  duorum  hominum  im- 
plens.” Hort.  Mal.  vol.  i.  p*  68. 

do  variat,  saepe  sesquipollicem  usque  ad  qua- 
tuor  longa  et  unum  ad  tres  lata.*  Flores  sunt 
parvi,  subalbidi,  odorem  minime  gratum  emit- 
tentes ; calyx  quinquefidus  et  deciduus,  co- 
rolla monopetala  ac  etiam  quinquefida.  Fruc- 
tus, bacca  globosa  aurantii  magnitudinem  ae- 
quans, tunica  dura,  levi,  vestitur ; color,  si  matu- 
ra, profunde  ruber ; pulpa  molli  ubi  semina  duo 
vel  quinque  reconduntur.  Semina,  quae  nu- 
cem vomicamf  officinalem  constituunt,  com- 
pressa sunt,  rotunda,  unum  pollicem  lata,  duo 
vel  tres  lineas  crassa,  unum  latus  umbilico  in- 

I 

struitur,  alterum  deprimitur,  colorem  cinereum 
habent,  pilis  laneis  sericisque  teguntur,  unum- 
quodque viginti  grana  ponderat,  sapor  om- 
nino amarus.  Lignum  est  durum  et  apud 
Coromandelam  ad  oeconomicos  plures  usus  ad- 
hibetur. Nucis  vomicae  vires  Arabiae  incolis 
primo  notae  erant.  Doctor  Roxburgh  dicit  ra- 


* Varietas  distinguitur,  quia  nonnunquam  folia  vaidant, 
quae  in  exemplo  ad  Professorem  Graham  a Doctore 
Wright  apud  Negapatam  misso  videtur. 

f Sic  vocatam  quia  vomitum  efficere  putabatur.  Her- 
man.  Mat.  Med.  vol.  i.  p.  338, 


16 


DISSERTATIO 


dicem  apud  Coromandelam  febres  intermitten- 
tes serpentumque  venenosorum  morsus  sanare. 
Semina  quoque  hanc  ob  causam  secundum 
Rlieede  usurpabantur.  * Effectus  vero  vio- 
lenti medicos,  ne  his  pro  remedio  uteren- 
tur, praevenisse  videntur.  Hulsius  apud  Raium 
sic  dicit,  “ praedicta  symptomata  me  ab  usu 
hujus  nucis  (vomicae)  in  homine  absterrent.”t 
Cito  vero  in  Materia  Medica  adhibebatur,  et 
in  Editione  Pharmacopoeice  Londinensis  prin- 
cipe A.  D.  MDCLi  in  medium  prolatae  hujus 
remedii  mentio  facta  est. 

Plures  Pharmaceutici  tamen  hoc  remedium 
plus  nocere  quam  prodesse  putabant ; “ Adol- 
phus  Occo  in  sua  pharmacopoeia  testatur 
Julium  Alexandrum  ad  se  scripsisse,  nucem 
vomicam,  ablegandam  nec  ad  compositionis 


• “ Usus  seminum  in  fructibus  per  duos  annos  conti- 
nuatus, sumpto  singulis  diebus  uno  aut  duobus  numero, 
efficit  ut  morsus  venenatus  colubri  vulgo  cobra  capella 
dicti  nullas  noxas  adferat.”  Hort.  Mal.  vol.  i.  p.  68.  Raius 
hoc  citans  recte  dicit  “ si  credere  fas  sit.”  Hist.  Piant, 
vol.  ii.  p.  1662. 

+ Raii  Hist.  Pl.  vol.  ii.  p.  1814. 

ullius  usum  admittendam,  quippe  adversaturam 
semper  naturae  humanae,  nec  quicquam  tamen 
interea  unquam  commodi  allaturam.”*  Semina 
ad  vim  spirituum  meraciorum  inebriantem 
aug-endam  adhibita  sunt,  et  venenatorum  exem- 
pla non  desunt,  quando  haec  cum  cerevisia 
miscebantur. 

Strychnia  quoque  ex  secunda  specie,  Strychno 
Ignatii,  paratur,  quae  raro  auctoribus  distin- 
guebatur.! Nonnulli  hanc  plantam  ex  genere 
Strychno  separant,  et  Ignatia  amara  seu  Ig- 
natiana  Philippinica  vocatur.!  Arbor  est  ra- 
mosissima, sarmentis  scandentibus.  Folia 
sunt  opposita,  ovata,  acuta  ; flores  albi,  pani- 
culis axillaribus,  odorem  gratum  emittunt ; 
corolla  monopetala.  Fructus  ovatus,  sicco 
levique  cortice  tectus,  pyri  magnitudinem 
aequat.  Semen  quasi  faba  Indica,  faba  febri- 
fuga,  Serapionis  nux  vomica  apud  antiquos 
dignoscitur.  Apud  Indiam,  ubi  pro  panacea  se- 


* Raii  Hist.  Pl.  vol.  ii.  p.  1814. 
f Murray  App.  Med.  vol.  i.  p.  478. — Ricliard  sur 
les  Plantes  Med.  prem.  partie,  p.  326. 

+ Linn.  Supp.  p.  149. — Persoon  Syn.  vol.  i.  p.  265. 

mina  habita  sunt,  ita  celebria  fuerunt  ut  Jesuitae 
Hispanici  ex  ordinis  sui  fundatore  iis  nomen 
dederint,  et  Sancti  Ignatii  fabas  vocaverint.* 
Hae  fabae  subrotundae,  abnormes,  inaequales, 
durae,  corneae,  et  carnea  flava  pulpa  tectae, 
nucis  moschatae  magnitudinem  aequant ; 
amarae  sunt,  non  multum  olent,  et  apud  in- 
digenas Igasur,  Mananaog,  (i.  e.  victoriosi), 
et  De  Caba  Longa  vocantur.  Fabas  in  Euro- 
pam Jesuita  Camelli  primus  introduxit.  Dum 
apud  insulas  Philippinicas  commorabatur,  hujus 
plantae  et  fabarum  exempla  ad  Raium  misit. 
Anno  MDCXCix  Raius  et  Petivesbac  de  planta 
apud  “ London  Philosophical  Transactions” 
tentamen  publicaverunt.t  Febres  intermit- 
tentes apud  Indos  Strychni  Ignatii  seminibus 
sanari  dicuntur,  et  Le  Grand  specifica  esse 
putat.t  Dictum  est  Anacardii  officinalis  fruc- 
tum pro  Ignatii  faba  apud  mercatores  ali- 


* Ignatius  Loyola,  A.  D.  1535  fundavit.  Alston  Mat. 
Med.  vol.  ii.  p.  38. 

f Lond.  Phil.  Trans,  vol.  xxi.  p.  88,  et  seq. 
Plantae  figura  apud  p.  69. — Berg.  Mat.  Med.  vol.  i.  p.  146. 
f In  notis  ad  J.  Ribeyro  Hist.  de  Tile  de  Ceylon. 

quando  vendi.  Mocino  affirmat  semen  in 
regione  Mexicana  pro  Ignatii  faba  eique  si- 
millimum venire,  sed  Decandolle  hoc  ad 
novum  genus  Phaloen  sub  Rubiaceis  inclusum 
refert. 

Strychnia  quoque  aliquando  ex  Strychno 
colubrina,  sed  multo  rarius  quam  ex  al- 
teris speciebus  paratur.^  Scriptores  botanici 
de  hac  Strychni  specie  plus  minus  confuse 
scribunt.  Linnaeus  et  Persoon  hac  descrip- 
tione utuntur  ; Strychnos  foliis  ovatis,  acutis, 
cirrhis  simplicibus.  Sprengel  sic  describit ; 
Strychnos  foliis  ovato-subrotundis,  mucronatis 
utrinque  glabris,  triplinerviis,  parallele  venosis, 
paniculis  cymosis  lateralibus,  corolla  extus 
villosa,  fructibus  muricatis.f  Plantae  charac- 
teres ita  a Sprengel  sine  cirrhis  descripti  ex- 
emplo siccato  mihi  a Doctore  Graham  comiter 
ostenso  bene  congruunt.  Strychnos  est  Wa- 
chendorffii  foliis  trinerviis  ovatis  binatis,f  et 
figura  huic  non  absimilis  in  Horto  Malabarico, 


* Rich.  sur  les  Pl.  Med.  prem.  partie,  p.  328. 
t Lin.  Persoon,  et  Sprengel,  loc.  jam  cit. 
t Hort.  Ultraj.  p.  32. 

Modira-caniram  seu  Pao  da  Cobra  appellata 
invenitur.*  Plurimi  auctores  huic  plantae  pro 
synonymo,  sed  Linnaeus  et  Persoon  omnino  al- 
teri referunt.  Arboris  altitudo  haud  contem- 
nenda, et  fructus  ejus  magna  est  bacca.  Cor- 
tex lignum  colubrinum  appellatur,  quia  apud 
Coromandelae  oram  pro  remedio  certo  habetur, 
quo  Cobra  de  capella,  Linnaei  Colubri  najae, 
aeque  ac  serpentum  aliorum  morsus  sanantur. 
Lignum  colubrinum  olim  multum  in  arte  me- 
dicamentaria adhibebatur,  de  quo  plurimi  scrip- 
tores dicunt.  Garcias  ab  Horto  tres  varietates 
ligni  notat,  et  de  eo  ita  loquitur  ; “ non  modo 
adversus  animalium  virus  ejaculantium  morsus 
ictusque  efficax  est  Lignum  colubrinum,  sive 
potius  radix,  sed  etiam  contra  lumbricos,  pa- 
pulas, exanthemata,  impetigines,  choleram  et 
febres  intermittentes.”! 


* Hort.  Mal.  vol.  viii.  tab.  24.  p.  47. 

+ Garcias  ab  Horto  Hist.  Aromat.  apud  Indos  nase.  llb. 
i.  cap.  44. — Murray,  App.  Med.  vol.  i.  pp.  373  et  486.— 
Lin.  Flor.  Zeyl.  pp.  139  et  190.  Mat.  Med.  79.  Amoen. 
Acad.  vol.  ii.  p.  1054.— Raii  Hist.  Pl.p.  1806.— Herman. 
Mat.  Med.  vol.  i.  p.  234-5. 

• Nulla  alia  Strychni  species  adhuc  nota 
praeter  Strychnon  Tieute  strychniam  sup- 
peditat.* Duo  clara  venena  Indiana  sunt, 
de  quibus  plurima  mira  narrantur,  Upas  aut 
Ipo  denominata,  quod  verbum  venenum  ve- 
getabile valet.  Arbor  Javae  venenosa  unum 
ex  his  venenis  upas  tieute  nominatum  gignit. 
Olim  de  hac  arbore  dictum  erat  nullam  plan- 
tam intra  lapidis  jactum  vivere  posse,  aves  in 
ejus  ramos  considentes  extemplo  mori,  et  suc- 
cum venenosum,  nisi  totum  corpus  veste  gossi- 
pina  valida  tegeretur,  inter  colligendum  ne- 
care. Botanici  saepe  plantam,  quae  hoc  vene- 
num praebuit,  frustra  invenire  conati  sunt,  quia 
Javae  incolae  tanta  cura,  tantoque  silentio  ar- 
borem evigilabant  ut  diu  nemini  nota  esset, 
llumphius  de  ea  primus  aliquid  a vero  non 
omnino  alienum,  quamvis  cum  falso  mistum, 
scripsit.  Postea  Fooerch  Batavus,  de  hac  ar- 
bore tractatum  Anglice  versum  apud  The- 
saurum Londinensem  mdcclxxxiii  et  Dar- 


* Rich.  sur  les  Pl.  Mecl.  part.  preni.  p.  328. — Vide 
etiam  Lin.  Persoon,  Sprengel,  W^acheiid.  loc.  jam  cit. 

winii  Hortum  Botanicum,  scripsit.  Hanc 
vero  rem  tam  ficte  et  fabulose  narravit,  ut 
necessario  sequatur  eum  vel  penitus  credu- 
lum esse,  vel  errorem  alios  fallendo  propagare.^ 
Inter  omnes  fabulas  hujus  plantae  natura  adhuc 
ignota  erat,  donec  Domini  Deschampsf  et 
Leschenaulti  arbori  mysticae  illuxerunt.  Les- 
chenault.  Professore  Jussieu  suadente,  hanc  ar- 
borem venenosam  accurate  investigavit,  et  trac- 
tatum de  ejus  natura  in  medium  protulit.  Ve- 
nenum speciei  Str}'^chni  succum  esse  invenit, 
quam  StrychnonTieute  vocavit.  Arbor  in  India 
BohonOopas  appellatur,  et  apud  Turat,  Balam- 
booang  et  Celebum  nemora  in  Javae  insula 
reperitur.§  Ibi  cum  variis  amoenis  generibus 
aromaticis  conjungitur,  nimirum.  Pipere,  Eu- 
genia,  Myristica ; quia  idem  in  vertice  sol 


* Darwin,  Bot.  Garden,  Part  II.  Not.  p.  138,  &c.  Vid. 
etiam,  Part  II.  eant.  iii.  lin.  237  et  seq. 
f An.  des  Voyages,  t.  i.  p.  70. 

J Annales  du  Mus.  d’Hist.  Nat.  t.  xvi.  p.  459,  et  seq. 
Ann.  de  Cliim.  et  Pliys.  t.  xxiv.  p.  44. 

§ Melite  Brun  Geog.  vol.  iii.  p.  413. 

vim  suam  in  succos  cum  generum  plantarum 
maxime  letlialium,  cum  saluberrimorum  edit.* * * § 
Upas  proprietates  actuosae  secundum  Pelletier 
et  Caventou  analysin  ex  Stryclinia  pendent.t 
Jam  mihi  est  propositum  aliquid  de  aliis  fa- 
miliae Stryclinearum  membris  prius  loqui,  quam 
de  virtutibus  ejus  chemicis  et  usibus  tracto. 
Primum  de  Stryclino  potatorum,  Anglorum 
nuce  purificante,  dicam,+  quae  magnitudine 
Strychnon  nucem  vomicam  superans,  delicatior 
quoque  est,  et  rarius  occurrit.  Folia  sunt  op- 
posita, ovata,  acuta,  quintriplinervia,  venosa, 
cymi  axillares,  corolla  fauce  villis  albis  clausa ; 
bacca  magnitudine  cerasi,  monosperma  ; flores 
albissimi,  aromatici.  Dr.  Roxburgli  in  opere 
de  Coromandelae  plantis  hanc  delineavit.§  An- 


* Arboris  figui*a  et  methodus  venenum  parandi  viden- 
tur- in  Ann.  du  Mus.  t.  xvi. 

t An.  de  Chim.  et  Phys.  t.  xxiv. 

f Linn.  Suppi.  148. — M.  Aug.  de  St.  Hilaire  Plantes 
usuelles  des  Brazil.  liv.  i.  p.  4. — Persoon  et  Sprengel,  &c. 
loc.  cit. 

§ Vol.  i.  tab.  5. 

alysi  et  experimento  probatur  huic  plantae  nul- 
lam strycliniam  inesse.* 

Stry cimos  brachiata  f alia  apud  Peru  species 
inventa  venenosa  esse  non  videtur,  et  cervi 
semina  edunt.  Nulla  tamen  plantae  pars, 
quantum  mihi  notum  est,  analysi  adhuc  sub- 
jecta fuit.  Planta  est  foliis  oppositis,  ovatis, 
oblongis,  acuminatis,  quinquenerviis ; caule 
brachiata  tereti,  floribus  corymbosis,  corolla 
extus  hirsuta. 

Strychnos  pseudochina  vel  pseudo-quina,t 
quam  in  Brasilia  Auguste  de  St.  Hilaire  in- 
venit, tertia  species  est.  Folia  sunt  ovata, 
quinquenervia,  subtus  villosa ; racemi  composi- 
ti, axillares,  pilosi  ; truncus  inermis.  Quina 
do  campo  apud  Brasilienses  vocatur,  et  pro 
Cortice  Peruviano  usurpatur.  Nulla  Strychnia 
secundum  Vauquelin  analysin  in  hac  planta  sese 


* Orfila  Toxicolog.  vol.  ii.  p.  278. 
f Vid.  Lin.  Pers.  et  Sprengel,  loc.  cit, — Riiiz  et  Pa- 
voii  Flor.  Peruv.  et  Chii,  vol,  ii.  p.  30.  tab.  137.  fig.  b. 

J Plantes  usuelles  des  Brazil.  liv.  i.  tab.  i — Dict.  de 
Med.  t.  xix.  p.  562.— Sprengel,  loc.  cit. 

indicat ; et  hae  tres  haud  cum  aliis  hujus  gene- 
ris speciebus  ita  in  suis  viribus  congruunt,  ut  ' 
classificatio  oh  proprietates  similes  medicas  for- 
mari possit. 

Nullae  aliae  species  restant  praeter  Strych- 
non  spinosum  apud  Madagascar,  Strychnon 
lucidum  apud  Novam  Hollandiam  inventum  ; 
Strychnon  Madagascarensem  in  ea  regione 
scatentem,  et  Strychnon  axillarem  in  Bengalia 
indigenam.*  Harum  nullae  analysi  cautae  sub- 
jectae sunt,  et  virtutes  adhuc  medicas  penitus 
ignoramus. 


HISTORIA  CHEMICA. 

Generis  Strychni  plantis  sic  delineatis,  me- 
thodus, qua  Strychnia  ex  variis  paratur,  jam  est 
describenda.  Strychniam  nucis  vomicae  princi- 
pium, quod  experimento  probatur,  constituen- 
tem, Pelletier  et  Caventou  anno  mdcccxviii  in- 


* Sprengel.  Syst.  Veget,  vol.  i.  p.  672. — Linnaean 
Trans,  vol.  xii.  tab.  15.  p.  356. 

venerunt.*  Sancti  Ignatii  faba  analysi  prima 
investigabatur.  Hujus  speciei  rasum  semen  in 
aethere  sulphurico  ita  macerabatur,  ut  buty- 
rum quoddam  vel  oleum  crassum  coloris  laete 
virentis,  quod  liquefactum  translucet,  efficere- 
tur. Aethere  remoto,  variae  solutiones  alco- 
holicae ex  massa  residua  fiebant,  donec  omne 
in  alcohole  solvendum  removeretur.  Solu- 
tionis colatae  aqua  tum  expulsa,  materia  flava 
amaraque  obtinebatur  quae,  aeque  ac  oleum, 
in  fabricam  animalem  magna  vi  egit.  Valida 
hujus  materiae  aquosa  solutio  potassa  soluta 
afficiebatur,  et  quod  cecidit,  simul  ac  aqua  fri- 
gida lavabatur,  album,  crystallinum  et  omnino 
amarum  erat.  Hoc,  proprietates  alcalinas  ma- 
nifeste exhibens,  primo  Vauquelina,t  postea  ve- 
ro, quia  in  variis  Strychni  generis  speciebus 
sese  ostendit,  Strychnina  vel  Strychnia  appella- 
batur. Nucem  vomicam,  analysi  diversa  inves- 
tigatam, substantiam  eandem  continere  inve- 


* Ann.  de  Chim.  et  Phy»,  t.  viii.  p.  323-. 
f Id.  t.  viii.  p.  324. 

nerunt : Extracto  nucis  alcoholico  in  aqua  so- 
luto plumbi  subacetatis  in  excessu  solutio  addita 
fuit.  Hydrogenium  sulphuratum,  sedimento 
remoto,  solutionem  ex  plumbo  liberavit,  quae 
deinceps  colabatur.  Ex  hac  solutione  magnesia 
cocta  acidum  aceticum  abstrahebatur,  et  Strych- 
nina  restabat,  quam  bene  lotam,  et  ex  magnesiae 
excessu  alcohole  remotam  evaporatio  puram 
reddidit. 

Strychni  colubrinae  et  Tieute  disjunctio  sic 
quoque  efficiebatur. 

Hujusmodi  methodis  primae  analyses  perfi- 
ciebantur, deinde  vero  repertum  est  Strychni- 
am  maxime  puram  sic  obtineri  non  posse, 
quia  cum  alio  alcali  Brucia  appellato  misceba- 
tur. Propterea  Pelletier  modum  sequentem 
laudavit  ; Nucis  vomicae  vel  Sancti  Ignatii 
fabae  extractum  alcoholicum  in  magna  aquae 
frigidae  copia,  ut  adeps  removeatur,  solve ; 
magnesia  in  excessu  pura  solutioni  adhibea- 
tur ; Strychnia  acidum,  quo  solubilis  fit,  relin- 
quit, et  cum  magnesia  dejicitur.  Magnesiam 
dejectam  frigida  aqua  lava  et  sicca  ; valido  al- 
cohole, quod  Strychniam  solvit,  saepe  utere  ; 
alcohole  autem  distillato,  Strychnia  relinqui- 

tur.  Ut  purificetur  iterum  tertioque  in  alco- 
liole  denuo  solve ; postea  vero  crystalli  sponte 
formantur.  Brucia  multo  facilius  in  alco- 
liole  quam  Stryclinia  solvitur,  et  alcoholici 
liquores  eam  solutam  retinent.*  Pelletier  et 
Caventou  quoque  de  variis  aliis  methodis, 
quibus  paretur,  dixerunt,  sed  eam  in  qua  mag- 
nesia  adhibetur  praestare  putant.t 

Strychnia,  si  ullis  horum  modorum  pura  obti- 
netur, sub  forma  prismatum  tetrahedralium  colo- 
re carentium  sese  ostendit,  quae  pyramides  cum 
quatuor  faciebus  depressis  terminant.  In  aqua 
haud  facile  solvitur,  quippe  plures  quam  sex 
mille  aquae  frigidae  partes,  et  duo  mille  et  quin- 
gentae ebullientis  ad  solvendum  necessariae 
sunt.  Quamvis  autem  ita  parce  solvitur  ama- 
ritiem multam  in  ore  relinquit,  et  aqua,  quae 
sexcentesimam  millesimam  strychniae  'partem 
continet,  amara  est.  Strychnia  in  alcohole  sol- 


* Ann.  de  Chira.  et  de  Phys.  t.  x.  p.  142,  et  seq. 
f Rationes  aliae  a Corriol,  Robiquet,  Henri,  &c.  pro- 
ponuntur. Vid.  Turners  Cliemistry.— Journ.  de  Phamia- 
cie,  t.  xi.  p.  149  et  580,  necnon  t.  viii.  p.  305  et  401, 
Edin.  Med.  ;uid  Surg.  Journ.  vol  xxxv.  p.  341. 

vitur,  sed  nec  fusilis  nec  volatilis,  et  temperatura 
minor  eam  citius  quam  plurima  alia  vegetabilia 
disjungit.  Manifeste  ut  alcali,  colores  vege- 
tabiles coeruleos  in  viridem  convertit,  acida 
neutralia  reddit,  et  sales  medios  format.  Va- 
lido acido  nitrico  in  substantiam  coloris  vivide 
rubri  vertitur  : Pelletier  et  Caventou  hoc  al- 
cali proprium  esse  primo  putaverunt,  quod 
postea  fuit  probatum  ex  colorante  materia  ad- 
huc residua  pendere.  Strychniae  purae  pro- 
priet£4^em,  si  in  eam  acidum  nitricum  ageret, 
materiam  rubro  colore  inficiendi  deesse  inve- 
nerunt. Centum  strychniae  partes  secundum 
eorum  analysin  septuaginta  octo  partes  carbo- . 
nii,  oxygenii  sex  et  dimidium,  hydrogenii  sex  et 
dimidium,  nitrogenii  novem  continent.  Strych- 
nia  in  nuce  vomica  cum  magna  bruciae  copia 
miscetur,  cujus  in  Sancti  Ignatii  faba  proportio 
multo  minor  est,  et  in  Strychno  Tieute  nil  fere 
inveniri  potest.  Sancti  Ignatii  fabae  triginta 
duae  unciae,  drachma  una  et  grana  tredecim, 
strychniae  purae  drachmas  tres,  grana  quatuor 
cum  semisse  praebuerunt,  dum  eadem  nucis  vo- 
micae copia  drachmam  unam,  granum  unum 
cum  semisse  tantum  dedit.  Sancti  Ignatii  ergo 

faba  plus  strycliniae  quam  nux  vomica  ter  con- 
tinet : unaequaeque  fabae  partes  millesimae 
ex  duodecim  ad  octodecim  alcali  partes  suppe- 
ditant. In  Stiyclmeis  alcali  conjungitur  cum 
acido,  quod  strychnicum  vel  igasuricum  appel- 
latur ; verbum  Igasuricum  ex  Ignatii  fabae 
nomine  Malaiensi  jam  dicto  derivatur.  In  aqua 
et  alcohole  solvi  potest,  et  sales  cum  alcalibus 
mineralibus  solubiles  format.* 

Strychnia,  cum  plurimis  acidis  mineralibus 
et  vegetabilibus  sales,  ab  aliquibus  medicis 
usurpatos,  format.  Strycliniae  sulpbas  facile  pa- 
ratur. In  decem  aquae  partibus  solvitur.  Cu- 
bi jiarvi  pellucidi  sponte  evaporando  fiunt. 
Strycliniae  hydrocbloras  seu  murias  facilius 
quam  sulplias  solvitur,  et  crystallos  in  acicu- 
lis  format.  Nitras  acidum  nitricum  dilutum 
strycliniae  addendo  fit.  Facile  solvi  potest  et 
in  corpus  magna  vi  agit.  Strycliniae  pliospbas 
carbonas,  et  hydi’ocyanas  quoque  fiunt.  Acida 
acetica,  oxalica  et  tartarica  sales  cum  strycli- 
nia  facile  solvendos  efficiunt,  qui  in  crystallos 


* Anii.  de  Chim.  et  Phys.  t.  viii.  p.  324. 

non  coeunt  nisi  acidum  nimium  sit.*  Ferra- 
ri notat  strjchniae  sales  subacidos  solutos,  si 
ita  calori  usque  ad  gradum  ducentesimum  duo- 
decimum F.  objiciantur,  ut  fortiores  reddan- 
tur, tunc  fieri  volatiles  salemque  in  vapores 
abire.  Hoc  proprium  in  sulpbate,  nitrate,  mu- 
riate,  et  acetate  inventum  fuit. 


HISTORIA  PHYSIOLOGICA. 

Effectus,  quos  nux  vomica  in  hominem  et 
animalia  sana  edit,  nobis  ostendere  possunt 
quomodo  physiologice  agit,  et  consideratu  dig- 
num est,  quia  medici  ex  his  perpensis  hac  in 
morbis  primo  uti  decreverunt.  Nux  vomica 
et  strychnia  sub  narcotico -acrium  venenorum 
classe  locantur,  et,  acido  hydrocyanico  excepto, 
nonnullisque  venenis  animalibus,  omnium  effica- 
cissima  sunt ; celeriter  lethalia  fiunt,  si  interne 
etiam  parva  copia  sumuntur.  Hujusmodi  ve- 
nena ad  regnum  vegetabile  pertinent,  et  vel  to- 


* Ann.  de  Cliim.  et  Phys.  t.  x.  p.  142. — Annals  of  Phi- 
losophy,  vol.  xvi.  p.  30. 

pice  corpus  irritando,  vel  remote  et  narcotice 
ag-unt.  Effectus  ex  dosi  adhibita  pendet,  mag- 
na enim  narcotica  fit,  parva  irritat,  saepeque 
inflammat.  Plantae  sub  hoc  venenorum  ordine 
contentae  variis  familiis  naturalibus  Solana- 
eeis,  Umbelliferis,  Liliaceis,  Ranunculaceis  et 
Colchicaceis  attinent.  Unaquaeque  familia 
distincto  et  proprio  modo  agit,  dum  plantae 
sub  eadem  familia  junctae  similibus  virtu- 
tibus viribusque  pollent.  Strychneae  familiam 
omnino  discretam  constituunt,  et  classi  nar- 
cotico-acri  forsan  referri  non  debent.  Spasmos 
tetanicos,  et  mortem,  vel  respiratione  suspensa, 
vel  spasmo  cordis  musculos  afficiente  edunt; 
nullamque  laesionem,  vel  inflammationem  cor- 
pus incisum  ostendit.  In  animalibus  ex  strych- 
nia  necatis  congestio  venosa  apud  interna  orga- 
na apparet,  et  similiter  mutantur  ac  cum  ex  as- 
phyxia obeunt.*  Wepferus  aliique,  propter  ea 
quae  videntur,  inflammationem  parvam  in  canali 
alimentaria  aliquando  effici  crediderunt.  In 
plurimis  exemplis  venenum  ita  celeriter  agit,  ut 


* Vid.  Cliristison  on  Poisons. 

inflammatio  sese  manifestare  non  possit,  et 
verisimile  est  medullam  spinalem  nervosque 
solos  alficere  ; in  cor  nonnunquam  agit.  Ges- 
nerus,*  Bauhinus  et  Hulsiusf  ex  omnibus  cum 
nuce  vomica  experimenta  primi  perfecerunt, 
et  feles  canesque  cito,  aves  tardius  necari  in- 
venerunt. Phaenomena  quae  sese  indicarunt, 
ex  sequenti  canis  exemplo  nuces  duas  in  frusta 
concisas  edentis  disci  possunt.  “ Elapsa  hora 
tremebat  totus,  de  loco  in  locum  discurrens ; 
erectus  stare  haud  potis  erat,  nisi  fulcro  innitens ; 
rigore  et  convulsionibus  crura  afficiebantur : 
tertia  semihora  finita  ut  mortuus  corruit; 
brevi  postea  respirare  coepit  celeriter  et  adju- 
tus pedibus  insistebat.  Ad  minimum  rumo- 
rem horrere  videbatur  et  celerius  respirare. 
Hoc  in  statu  per  quartam  semihoram  super- 
stes manet  canis,  et  tandem  subito  moritur.” 
Cane  inciso  nulla  signa  morbida  detigi  potue- 
runt, et  qui  experimenta  fecerunt  sic  conclu- 
dunt ; “ Ex  observatis  patere  putemus  hanc 
nucem  virulentam  potissimum  inficere  fluidum 

• Gesnerus  per  quatuor  horas  canem  nucis  grana  decem 
praebendo  occidit.  Epist.  xxxiii.  lib.  1. 

t Raii  Hist.  Pl.  p.  1814. 

cerebrum  nervosque  irrigans.”  Gaertner 
aliique  medici  Germani  haec  experimenta  den- 
uo  redintegrarunt.  Anno  mdclxxv  Wep- 
ferus  et  Brunerus  experimenta  varia  in  canes 
perfecerunt,  ut  de  nucis  vomicae  effectibus 
certiores  fierent.  Horum  primus  de  his  accu- 
rate scripsit,  et  signa  ante  et  post  mortem  de- 
dit. Vomitus,  diarrhoea,  tremores,  respirationes 
inordinatae,  palpitationes,  motus  convulsi,  spas- 
miquetetanici  sese  indicarunt.  Aliquando  muc- 
cosa  ventriculi  tunica  solito  rubicundior  erat, 
et  Wepferus  animalis  mortem  ventriculo  affecto 
tribuit  j nucis  scrupulum  ad  drachmam  dedit. 

Magendie,  Delille,  Desportes,  Dufresne,  Orfi- 
la,  Pelletier  et  Christison  experimenta  varia 
nuper  perfecerunt.  Strychniae  semigranum 
in  cuniculi  guttur  inflatum  post  duodecimam 
horae  partem  eum  occidit;  grani  pars  quarta 
cuniculos  et  feles  post  tertiam  horae  partem 
interemit.  Semigranum,  quod  in  cuniculi  col- 
lum incisum  inserebatur  post  partem  horae  de- 
cimam octavam  eum  morte  affecit,  et  strych- 
niae nitratis  quarta  grani  pars  cuniculum  post 
duodecimam  horae  partem  necavit.  Strychnia 
valido  acido  nitrico  affecta  proprietates  venen- 

osas  amisit.  Professor  Christison  canem  tri- 
gesima horae  parte  occidit,  ‘solutione  strych- 
niae  'alcoholica  in  pleuram  injecta,  quae  sex- 
tam grani  partem  alcali  continebat.* * * §  In  variis 
nux  vomica  exemplis  apud  Orfila  animalibus 
data  nihil  effecit,  dum  in  aliis  mors 'cito  secuta 
est.  Caper  per  dies  . quatuor  tres  nuces  il- 
laesus cepit,  t Magendie  experimenta  pro- 
bant hoc  venenum  in  medullam  spinalem  so- 
lummodo agere.t  Doctor  Segalas  experimen- 
ta varia  perfecit,  quibus  ostendere  conatus  est 
strychniae  doses  magnas  non  asphyxia,  sed  in 
nervos  directe  vis  electricae  ritu  agendo,  ne- 
care.§  Spasmus  tamen  thoracis  musculorum 
tetanicus  violentus,  qui  respirationem  praevenit, 
necem  saepe  efficit:  cor  ipsum,  ut  jam  observavi, 
interdum  afficitur,  et  pallidum  vacuumque  post 
mortem  invenitur.  1|  Flourens  in  exemplis  qui- 


• Christison  on  Poisons,  p.  637. 

f Orfila  Toxicol.  vol.  ii.  p.  267,  268,  &c. 

X Mag.  Journ.  de  Physiol.  t.  i. 

§ Idem.  t.  ii.  p.  361. 

II  Wepfer  Hist.  Cicutae  Aquat. 

Cor  semper  affici  videtui-,  si  magnae  narcoticorum, 
ut  acidi  Prussici,  doses  dantur. 

busdam  cerebelli  superficiem  effusam  inveniens, 
venenum  in  medullam  oblongatam  agere  puta- 
vit ; quam  opinionem  Orfila,  Ollivier,  Grimand 
aliorumque  observationes  minime  stabilirunt.* 
Nonnullis  persuasum  est  cerebrum  ipsum  ex 
veneno  laborare,  quia  nonnunquam  delirium 
supervenit,  mentisque  ipsius  vires  amittuntur. 
Sensus  vero  in  animalibus  tantum  brevi  defi- 
cit, dum  tetano  violento  afficiuntur.  Nucis 
ejusque  alcali  in  morbis,  praesertim  paralysi 
effectus  verisimile  reddunt,  eam  in  genus  nerv- 
osum praecipue  agere,  et  efficere  ut  sanguis 
extra  vasa  in  cerebro  effiisus  absorbeatur, 
quod  magis  patebit  cum  de  agendi  ratione  in 
morbo  ipso  disserimus. 

Omnia  experimenta  probant  nucem  vomicam. 
Sancti  Ignatii  fabam,  lignum  colubrinum  etupas 
tieute  pro  venenis  violentis  agere.  Extractum 
alcoholicum  majore  vi  quam  pulvis  vel  succus 
agit,  et  strychnia  efficax  principium  esse  videtur. 
Strychniae  sales,  quia  facile  solvi  possunt,  strych- 
nia ipsa  violentius  agunt.  Si  in  pleuram,  perito- 


* Arch.  Gen.  de  Med.  t.  viii.  p.  18.  et  seq. 

naeum,  vel  venam  jugularem  strychnia  injicitur 
quam  celerrime  effectus  ejus  exhibet,  minus  si 
externe,  vel  arteriis  longe  a corde  distantibus 
adhibetur.  Superficies  mucosae  tardius  affi~ 
ciuntur,  et  Dominus  Bouillaud  nuper  invenit 
strychniam  nervis  adhibitam  nihil  omnino  effi- 
cere.’* * * §' Si  animal  nuce  vomica  vel  strychnia 
affectum  tangimus,  sese,  quasi  aura  electrica 
pervaserat,  movet,  quod  semper  ex  tactu  repe- 
tito evenit.  Notandum  est  Professorem  Dun- 
can  in  exemplo  viri  generosi,  quem  strychnia 
narcotice  affecit,  idem  vidisse,  t Medulla 
spinalis  divisio  etiamque  capitis  excisio  strych- 
niae  effectibus  parum  obstant. 

Plurima  narrantur  exempla,  ubi  strychnia 
nuxque  vomica  homini  mortem  dederunt,  qua  de 
causahae  materiae medico-legaliter  consideratae 
magni  sunt  momenti.  Hoffmant  et  Scutter§ 
plura  narrant : Quidam  nucis  vomicae  pulveris 


* Arch.  Gen.  t.  xii.  p.  463. 

f Edin.  Disp.  12th  Edit.  p.  627. 

J HofFman  (Fred.)  Opera  Pfaysico-Med.  t.  i.  p.  226. 

§ Scutter  Dissertat. 

s 

scrupulum  devoravit ; semihora  elapsa  ebrius 
esse  videbatur,  membra,  sed  praesertim  genua 
rigida  tensaque  fiebant,  incessus  titubabat,  et 
ne  caderet  metuebat.  Post  cibum  omnia  signa 
evanescebant.  Professor  hujus  Academiae 
inclytus  strychniae  effectum  in  seipsum  tentans 
indicia  his  similia,  me  vidente,  ostendit,  quae 
vini  cyatho  sumpto  cessarunt. 

Plura  alia  exempla  narrantur,  in  quibus  strych- 
niae effectus  brevi  tantum  duraverunt  in  non- 
nullis tamen  exitium  attulit,  quorum  unum  a 
Doctore  Consbruch  de  Bielfeld  memoratur.t 
Mulier  nucis  vomicae  drachmas  duas  de  voravit  ut 
mortem  sibi  conscisceret;  semihora  elapsa  de  vis- 
cerum magno  dolore  per  intervalla  aucto  'questa 
est  ; convulsiones  et  opisthotonos  secuta  sunt. 

Vultus  rubore  erat  suffusus,  oculi  fixi,  manus 

1 

frigidae,  arteriarum  pulsus  explorari  non  po- 
tuerunt ; post  duas  horas,  mente  usque  ad  ex- 
tremum spiritum  sana,  mortua  est.  Corpore  pa- 
tefacto ventriculus  inflammationis  signa  ex- 


* Journ.  de  Phami.  t.  viii.  p.  456. 
t Duncan’s  Annais,  vol.  iv.  p.  266. 

hibiiit,  parsque  juxta  pylorum  nigrescuit  in- 
flammatio sese  ad  jejunum  extendit.t 
Domini  Orfila  etOllivier  sequentem  casum,  ut 
legibus  satisfacerent,  inspexerunt : Mulier  an- 
nos viginti  sex  nata,  nucis  vomicae  pulveris  un- 
ciam devoravit,  quam  sorices  necandi  praetextu 
emerat ; brevi  hac  sumpta  cum  solitis  rigiditatis 
tetanicae,  spasmorum  violentium,  trismi,  vomi- 
tus signis  obiit.  Post  mortem  cerebri  venae 
turgidae  fuerunt,  cerebrum  ipsum  aliquatenus 
molle  puncta  varia  sanguinea  ostendit ; ven- 
triculi parvam  fluidi  copiam  retinuerunt ; ef- 
fusio fuit  sub  membrana  arachnoidea.  Bronchi 
rubri  muco  impleti  sunt ; sanguis  in  corde  et 
pulmonibus  niger.  Stomachus  nihil  morbidum 
praeter  maculam  fuscam  forsan  ex  inflamma- 
tione ortam  ostendit.  Viscera  materia  cinerea, 
devoratae  similis,  replevit. 


* Wepferus  dicit  animalium,  quae  nucem  vomicam  de- 
voraverintj,ventriculum  quasi  gangraena  affectum  videri, 
quod  certe  fallit,  et  ex  sanguine  effuso  pendet. 

t Exempla  similia  ab  Ollier  et  Tacheron  dantur.  Lond. 
JVled.  Repos.  vol.  xix.  p.  448. — Vide  etiam  Lond.  Med. 
Gazette,  March  7,  1829. — Arch.  Gen.  t.  xx.  p.  109-10. 


40 


DISSERTATIO 


Orfila  et  Baumel  ostendunt  quomodo 
ventriculus  hominis  investigandus  de  quo 
suspicio  incidit  eum  strychnia  venenatum  esse:* 
Ventriculum,  omnia  quae  in  eo  continentur  et 
vomitu  ejiciuntur  in  aqua  acido  sulphur  ico  aci- 
dulata  coque  ; fluidum  colatum  calcis  carbonate 
neutrale  redde,  et  aquam  expellendo  sicca  ; in 
massam  alcohole  age,  et  humorem  coquendo 
consume,  donec  syrupus  flt.  Si  nux  vomica 
adest  humor  amarus  est,  ammonia  dejicitur,  ex 
acido  nitrico  rubescit,  et  nonnunquam  post 
duos  tresve  dies  strychniae  crystallos  demittit. 

Ex  omnibus  citatis  exemplis  colligendum 
nucem  vomicam  in  hominem  animaliaque  si- 
militer agere.  Si  haud  cito  necat,  calorem, 
depressionem,  molestiam,  spiritum  gravem, 
cordis  actionem  violentem,  urinae  ardorem, 
loquelam  amissam,  devorandi  ditflcultatem, 
trismum  tetanumque  efficit.  Minime  videtur 
nucis  vomicae  principium  actuosum  conjunc- 
tiones innocuas  formare,  quapropter  venenatus 
ventriculi  antlia,  vomitu,  purgantibus,  stimul- 
antibus et  antispasmodicis  tantum  sanari  potest. 


* Arch.  Gen.  t.  viii.  p.  'Z2. 

Asphyxiam  tracheotomia  spiritusque  arte  con- 
tinuatus praevenit.  Si  venenum  vulneri  ad- 
hibetur, excidendum,  ferrumque  candens  usur- 
pandum. Quaedam  experimenta  nuper  insti- 
tuta sunt,  ut  antidotum  inveniatur.  Pelletier 
et  Caventou  laudant  morphiam  in  quibusdam 
exemplis,  et  in  uno  casu  strychnia  cum  mor- 
phiae  acetate  juncta,  et  cuniculo  data  inno- 
cua erat.  Domino  Donne  videtur  iodinium, 
brominium  seu  chlorinium  quam  citissime 
adhibitum  pro  antidoto  agere.  Domino  Dra- 
piez  persuasum  est  fructum  Fewilleae  cordifo- 
liae  aliquid  boni  efficere  posse,  ^ et  nuper- 
rime Domino  Guibourt  gallarum  pulverem  vel 
infusionem,  quam  purgatio  sequitur,  strychniae 
effectus  malos  praeventuram,  t 

HISTORIA  THERAPEUTICA. 

Jam  mihi  propositum  est  Nucis  Vomicae 
Strychniaeque  in  morbo  usum  perpendere, 
quod  omnium  de  quibus  in  hoc  tentamine  trac- 


* Tliomson’s  Ann.  of  Philosophy,  vol.  xv.  p.  389. 
t Arcli.  g-en.  de  Med.  t.  xx.  p.  298. 

to  consideratu  maxime  dignum  est.  Ratio 
qua  hoc  remedium  adhibetur,  prius  indicanda 
quam  varia  exempla  in  unum  collecta  affero. 

Nux  vomica  variis  formulis  olim  praescripta 
erat.  Pulvis,  vel  electuarium  de  ovo  *,  vel  elec- 
tuarium  camphoratum,  vel  denique  tinctura, 
omnium  optima,  adhibebatur,  t Nucis  vomicae 
usus  tunc  vagus  incertusque  erat,  et  vera  ejus 
propria  medicis  fere  ignota.  Magendie,  De- 
lille  et  Fouquier  nos  de  variis  praeparationum 
formulis  certiores  fecerunt.  Nuce  in  pulveret 
dosi  trium  vel  duodecim  granorum  primo  ute- 
bantur. Propter  magnam  nucis  in  pulverem 
redactae  pro  dosi  copiam,  variasque  admisti- 
ones detectas,  extractum  alcoholicum  postea 


Herman.  Mat.  Med.  vol.  i.  p.  337. — Alston.  Mat.  Med. 
vol.  ii.  p.  41. 

-j-  Junghanss.  Diss.  de  Nuc.  Vom.  p.  13  et  seq.— Murray, 
App.  Med.  t.  i. 

t Nux  in  pulverem  difficulter  redigitm-.  Necesse  est 
ut  primo  ebullientis  aquae  vapori  in  vasis  clausis  per  ho- 
ras plm-es  subjiciatur,  et  deinde  in  hypocausto  siccetur. 
Pulvis  in  mortario  ferreo,  pistillo  ferreo  et  coino  tecto 
fiat.  Nucis  pulvis  apud  officinas  sodae  muriate  saepe 
miscetur.  Joium.  de  Pharm.  t.  viii.  p.  176. 

usurpabatur,  quae  omnibus  nucis  proprietati- 
bus actuosis  pollet.  Hoc  extractum  sic  pa- 
ratur : Nucem  vomicam  rasam  macerationibus 
in  alcohole  repetitis  exliaure,  deinde  tarda  va- 
poratione in  extractum  coeat ; quod  solutum 
in  aqua,  colatum,  humore  coquendo  consumpto, 
siccatur.  Hujus  dosis  ex  uno  ad  tria  grana 
sub  pilularum  forma  praescribitur.  Tinctura 

quoque  sic  formatur  : — 

. R.  Ext.  exsicc.  Nucis  Vom.  gr.  iii. 

Alcohol,  (pond.  sp.  .837)  ^i. 

Solve. — Dosis,  gtt.  v.  ad  xxx. 

Extractum  alcoholicum  et  tinctura  secundum 
alias  formulas  quoque  praeparantur,  quae  in 
“ Pharmacopee  Universelle”  Domini  Jour- 
dan*  fuse  describuntur.  Extracti  vires  va- 
riant et  cum  Strychnia  principium  efficax  inve- 
nitur, alcali  medicis  plurimis  placet : Dosis 

ex  duodecima  ad  quartam  grani  partem.  Ig- 
natii  faba  ita  raro  in  medicina  nota  est,  ut  fere 
nihil  de  ea  dicendum  ; in  India  interdum  ad- 
versus choleram  usurpata  est.  t 

* Pharmacopoeiae  quaedam  extractum  aquosum  jubent. 
Vide  etiam  Magend.  Fonnulaire. 

f London  Philosophical  Transactions,  vol.  xxi.  p.  90. 
Transactions  of  Medical  and  Physical  Society  Calcutta, 
vol.  ii.  p.  413. 

Stryclinia  et  nux  vomica  sicuti  omnia  remedia 
efficacia  in  multis  morbis  adhibita  sunt,  et  ni- 
mium laudata.  Nux  vomica  primo  fere  in  febro 
intermittente  praesertim  a Ludo  vico,  Wedel,* * * §- 
Buchnero  et  Hartmanno  t nec  infauste  adhibe- 
batur. Ludovicus  putavit  eam  cum  gentiana 
mistam  quinam  in  hoc  morbo  sanando  aequare, 
vel  etiam  superare.  Junghanss  eam  pro  anthel- 
mintico  laudavit,  t In  morbis  nervosis  Buch- 
nerus  et  Thebesius ; in  catarrho  et  hydrope 
Wiel  II  et  Hartmannus  ; in  fluore  albo  Lou- 
reiro  ; in  epilepsia  Lichenstein  § et  Sidren  ^ 
utebantur.  Varii  auctores  in  hysteria,  cho- 
rea, hypochondriasi,  rheumatismo  et  podagra 
laudant.  Hahnemann  asthma,  **  Linnaeus 
apud  Lapponiam  pyrosin  hoc  remedio  sana- 


* Wedel.  Amoen.  Mat.  Med.  p.  337. 

t Hartman.  Diss.  de  cicuta  et  mere,  sublini. 
i Junghanss  Diss.  de  Nuc.  Vom.  et  Cort.  Hippoc.  vir- 
tute. 

11  Wiel  Diss.  de  usu  nuc.  vom.  et  vitrioli  albi. 

§ Bibliotbeque  Med.  t.  Ixix. 

^ Sidren,  Diss.  de  nuce  vomica. 

**  Duncan’s  Annals,  vol.  iv.  p.  266. 

vit.  * Dr.  Bardsley  stryclmiam  in  amenor- 
rhcea  utilem  invenit.  Exempla  duodecim  de- 
scripsit in  quibus  morbus  per  tres  hebdomadas 
usque  ad  duos  annos  permanserat.  In  decem- 
exemplis  aegrae,  mensibus  restitutis,  sanaban-  . 
tur,  in  duobus  plus  minus  utilis  erat.  Dr.  Bard- 
sley opinatur  in  vasa  interna  pro  stimulo 
agere  et  corpus  ipsum  firmare,  f In  plurimis 
casibus  sicuti  alia  tonica  amara  appetitum  aug- 
endo agit. 

De  nucis  vero,  in  dysenteria,  diarrhoea  chro- 
nica, et  paralysi  usu  in  hac  thesi  praecipue 
a me  tractandum.  Hagstrom  hoc  remedium  in 
dysenteria  utile  invenit  et  nucis  in  pulverem 
redactae  pro  dosi  scrupulum  praescripsit  ; 
Bergius  Suecicus  granis  quinque  ad  decem  si- 
mili successu  utebatur,  t Ex  eo  tempore  Hufe- 
land,  Hartmannus,  Dalberg,  Odhelius,  Ra- 
demacher  et  Mulier  ejus  usum  laudaverunt. 
Hufeland  nucis  vomicae  effectus  in  dysente- 


• Cullen’s  Practice  of  Physic  by  Callen  and  Gregory, 
vol.  ii.  p.  126. 

t Bardsley’s  Hospital  Facts  and  Observations,  p,  51 
et  seq. 

+ Berg.  Mat.  Med.  vol.  i.  p.  145. 

ria  epidemica  apud  Jenain  in  Prussia,  anni 
MDCCxcv  autumno  vidit.  Tentamen  hoc  de 
medicamento  scriptum  varias  suas  observa- 
tiones, dum  centum  et  quadraginta  aegros  vi- 
sitabat, refert.  * Morbi  signa  sequuntur  : 
Diarrhoea,  ventris  dolor  vehemens  praecipue 
circa  umbilicum  ventriculumque,  tenesmus, 
alvus  materiam  mucosam  sanguineam  et  ali- 
quando scybala  reddens,  pyrexia  ; in  plurimis 
exemplis  morbus  cito  erat  lethalis.  Professor 
Hufeland,  si  aegrum  morbi  initio  vidit,  Ipeca- 
cuanhae  scrupulum  dedit,  et  post  vomitum  me- 
dicamentum sequens  jussit; 

R.  Extract.  nucis  Vomicae  gi’.  x. 

Mucilag.  Gum.  Arab.  gi. 

Aquae  Font.  ^vi. 

Syrap.  Althaeae  gi.  Misce.  Sumat  gi  omni  hihorio. 

Enemate  quoque  ex  nuce  vomica,  aliquando  au- 
tem opio,  bis  terve  indies  cum  potionibus  miici- 
laginosis  usus  est.  Nucis  pulverem  in  dosibus 
ex  sex  usque  ad  decem  grana  ter  de  die  aegris 


* Hufeland  Journal,  vol.  i — Duncan’s  Aniials,  vol.  i. 
p.  44. 

adultis  praebuit.  Morbum  saepe  in  tribus  qua- 
tuorve  diebus  sanavit,  semperque  omnia  pros- 
pere evenerunt  nisi  quaedam  propria  infausta 
sese  manifestarunt.  Aegri  tremoribus,  vertigine 
et  anxietate  interdum  vexati  fuerunt. 

Diarrhoeae  chronicae  saepe  hac  nuce  sanatae 
exemplum  sequensProfessor  Recamier  memorat. 
Homo,  annum  aetatis  quinquagesimum  quar- 
tum agens,  robustus,  diu  ex  diaiThoea  ingra- 
vescente cum  haemorrhagiis  alvinis  laborabat. 
Imbecillimus  fiebat  dum  columba,  semirouba, 
carbo  ligni,  et  opium  nihil  profecerunt.  Nucis 
vomicae  extracti  alcoholici  octavam  grani  par- 
tem in  viginti  quatuor  sacchari  granis  datam 
Recamier  repetivit.  Aeger  post  primos  dies 
manifeste  melior  factus  est,  et  post  dies  duos 
dosis  usque  ad  quartam  grani  partem  aucta 
fuit.  Usus  remedii  hujus  repetitus  aegrum 
omnino  sanavit.  Inter  medendum  colli  mus- 
culi dolore  parvo  afficiebantur.*  Dr.  Bards- 
ley  varia  diarrhoeae  exempla  strychnia  sanata 
in  medium  protulit.t  In  diarrhoea  chronica, 


* Arcli.  Gen.  t.  xviii.  p.  102. 
t Bardsley’s  Hospita!  facts  and  obs.  p.  42  et  seq. 

si  aegri  aetate  provecti  imbecillesque  sunt 
stiycliniam  utilem  esse  autumat.  In  quibus- 
dam exemplis,  strycbnia  sola,  qua  ventriculi 
vires  et  concoctio  melius  se  habuerunt,  uteba- 
tur j in  aliis  varia  remedia  parum  prospere  diu 
usurpata  fuerant.  Sex  aegros  enumerat,  quos 
omnes  sanos  fecit.  Sextam  grani  partem  ter 
die  primo,  gradatim  postea  usque  ad  quartam 
grani  partem,  dedit. 

Hujus  remedii  usum  in  exemplis  quae  ser 
quuntur  apud  nosocomium  Edinense  vidi. 

I.  Bernardus  M‘Iver,  Aet.  lx,  operarius,  in 
nosocomium  iv.  Id.  Maii  mdcccxxx  admissus. 
Dejectionibus  frequentibus  liquidis  cum  tormi- 
nibus et  tenesmo  laborat ; alvus  pressa  nonnullo 
dolore  afficitur  j lingua  est  alba,  liumida,  appeti- 
tus parvus,  sitis  multa  ; pulsus  arteriarum  sexa- 
ginta  duo  ; cutis  secundum  naturam.  Putat  se 
morbo  jam  per  duas  hebdomadas  manente  affici 
quia  frigori  et  humori  sudans  obj  ectus  esset.  De- 
bilitas multum  urget,  et  plurimis  remediis  frustra 
usus  est.  Enema  opiatum  primo  adhibebatur,  et 
haustus  ex  oleo  Ricini  et  Laudano ; sequente 
autem  die  meliorem  se  habuit.  Dejectiones  ve- 
ro rursus  liquidae  et  sanguineae  fiunt.  Plumbi 

acetas  diarrhoeam  imminuit,  cui  denuo  rede- 
unti catechu  aliquod  auxilium  praebuit.  Pridie 
Kal.  Junii,  alvus  aliquando  laxa  sanguinem  de- 
jecit, et  catechu  continuabatur.  Postero  die 
diarrhoea  ut  antea  afficiebatur,  et  Professor 
Duncan  sequens  praescriptum  dedit ; 

R.  Ext.  Nucis  Vom.  gr.  iii. 

Pulv.  Rhei  q.  s.  ut  fiat  massa  dividenda  in  pilulas 
tres.  Sumat  unam  ter  indies. 

Ex  eo  tempore,  dejectiones  plus  naturales  mi- 
nusque  frequenter  fiebant,  et  Idibus  Junii  sana- 
tus dimittebatur.  Per  dies  undecim,  extracti 
alcoholici  grana  viginti  quatuor  aeger  sumsit. 
In  hoc  exemplo,  plurimis  remediis  sine  successu 
adhibitis,  nux  vomica  certe  utilis  erat. 

II.  Henricus  Souter,  pictor,  die  v.  Non.  Julii 
MDCCCXXX,  admissus.  Alvus  est  maxime  laxa 
cum  torminibus  et  tenesmo,  faeces  cum  muco 
et  interdum  cum  sanguine  miscentur.  Ex  pul- 
monis morbo  post  pneumoniam  laborabat : diar- 
rhoea per  hebdomadas  plures  manserat.  Mis- 
tura cardiaca  praescripta,  vesicatorium  thoraci 
imponebatur.  Enemata  anodyna,  opium,  oleum 
Ricini  et  catechu  diarrhoeam  imminuere  vide- 

H 

bantur.  Die  iv.  Non.  Augusti  tamen  sympto- 
mata priora  redierunt,  et  postero  die  remedium 
sequens  Professor  Duncan  praescripsit ; 

R.  Pulv.  Nucis  Vom.  gr.  xii. 

Ext.  Gentian.  3ss.  Misce  s.  a.  ut  fiat  massa  divi- 
denda in  pilulas  xii,  quarum  sumat  unam  ter  de  die. 

Sex  elapsis  diebus  diarrhoea,  sexaginta  tribus 
pulveris  granis  jam  usurpatis,  cessavit.  Per  tres 
dies  postea,  pro  rata  parte,  novem  granorum 
indies  pilulis  utebatur,  et  aeger  sanus  fiebat. 

III.  Thomas  Collins,  Aet.  xxxvTir,  chartae 
opifex,  III.  Id.  Augusti  mdcccxxx,  admissus. 
Faeces  plures  sanguineas  mucosas  cum  tormi- 
nibus et  tenesmo  dejicit ; abdomen  sub  pressu 
dolet.  Morbus  per  dies  decem  manens,  nullo 
remedio  adhibito,  augetur.  Admisso  enemata 
anodyna,  et  haustus  opiatus  cum  oleo  Ricini 
administrabantur.  Pilulas  sequentes,  diarrhoea 
parum  imminuta,  postero  die  medicus  dedit ; 

R.  Ext.  Nucis  Vom.  gr.  vi. 

Ext.  Gentian.  3ss.  Misce.  Fiat  massa  dividenda  in 
pilidas  vi.  Sumat  unam  quater  indies. 

Idibus  Augusti,  alvi  dolor  multum  im- 

minuitur,  dejectiones  frequentes  sunt,  sed 
magis  sanae.  Postea  diarrhoea  gradatim  desi- 
nit, et  die  ix.  Kal.  Septembris  sanatus  nosoco- 
mium relinquit.  Post  diem  primum,  nullo 
remedio  praeter  extracti  grana  quinquaginta 
utebatur. 

Paralysis  proxime  consideranda,  et  de  Strych- 
niae  in  hoc  morbo  sanando  usu  interno  aliquid 
observandum. 

Anno  MDCCCXi  Fouquier,*  ob  rationem,  qua 
animalia  inferiora  affecit,  nuce  vomica  in  mor- 
bis, ubi  nervorum  vis  deesse  videbatur,  stimul- 
ique validi  necessarii,  uti  decrevit.  Post  varia 
experimenta,  certior  omnino  de  ejus  usu  et  vi 
factus  est.  Varia  paralysis  exempla  in  lu- 
cem protulit  ab  hoc  medicamento  plus  mi- 
nus curata,  quod  morbum  nunquam  auxit. 
Ob  magnum  remedii  ab  eo  usurpati  suc- 
cessum, hic  medicus,  ut  alii  inventores,  ni- 
mium forsan  laudavit,  quocirca  aliorum  spem 
fefellit.  Nonnullis  de  causis  suspicatum  fuit, 
Sinenses,  ante  Fouquier,  nucem  vomicam  et 


* Fouquier  Mem.  en  Bul.  de  la  Soc,  de  la  Facidte  de 
Med.  de  Pari$,  t.  v. 

Sancti  Ignatii  fabam  in  paralysi  usurpasse.^ 
Haec  opinio  fundamento  certo  haud  nititur, 
nec  ullis  exemplis  probatur,  quam  ob  causam 
omnes  fatentur  hoc  remedium  in  paralysi  sanan- 
da Fouquier  primum  adhibuisse.  In  quibus 
casibus,  qua  autem  methodo  hoc  remedio  ute- 
batur exempla  pauca  optime  probant. 

I.  Laciniae  textrix,  annos  triginta  quatuor 
nata,  sedentaria,  primum  ex  genuum  membro- 
rumque imbecillitate,  et  gradatim  paraplegia 
perfecta  laborabat.  Vesicatoria,  purgantia,  sti- 
mulantia nihil  effecerunt,  nucisque  vomicae  ex- 
tractum usurpabatur.  Triginta  quatuor  granis 
in  dosibus  partitis  datis,  aegra  vellicationes  leves 
et  spasmodicas  usque  ad  convulsiones  cum  tris- 
mo  nonnullo  experta  est.  Remedium  per  oc- 
toginta quinque  dies  sumsit,  et  alcoholici  ex- 
tracti granis  trecentis  quatuordecim  devoratis, 
sanabatur. 

II.  Fabrum  lignarium,  Aet.  LXiv,  hemi- 
plegia lateris  sinistri  ex  causa  ignota  affecit ; 
nulla  signa  plethorica  vel  apoplectica  sese  indi- 
carunt. Nucis  vomicae  extractum  adhibeba- 


* Calcutta  Trans,  vol.  ii.  p.  l^l. 

tur,  donec  ex  spasmo  tetanico  violento,  per  oc- 
to horas  durante,  laborabat ; ejus  usum  inter- 
missum denuo  Fouquier  redintegravit,  et  noso- 
comium post  tres  menses  sanatus  reliquit. 

III.  In  paralysi  ex  mensibus  subito  suppres- 
sis pendente,  nux  vomica  in  dosibus  ex  quatuor 
ad  octo  grana  quotidie  dabatur.  Menses  pos- 
tea sese  monstrarunt ; aegraque  ex  spasmis  et 
pyrexiae  symptomatis  laborabat.  Medica- 
menti intermissi  grana  duodecim  iterum  quoti- 
die sumsit,  et,  diebus  quinquaginta  et  uno  elap- 
sis, sanabatur. 

IV.  Aeger,  Aet.  xl,  ex  lateris  dextri  hemi- 
plegia post  apoplexiam  laborabat.  Nucis  vo- 
micae pulvere  utebatur.  Dosis  gradatim  ad 
grana  usque  quinquaginta  duo  unoquoque  die 
aucta  est,  et  sanus  nosocomium  reliquit. 

Dosis  aliquando  major  erat,  et  in  plurimis 
exemplis  aegri  cito  ad  sanitatem  redacti  sunt ; 
in  nonnullis,  tamen,  sanatio  aut  nulla,  aut,  ob 
causas  postea  notandas,  minus  perfecta  fuit. 

Simul  ac  Fouquier  in  lucem  exempla  sua 
fausta  protulit,  plures  eum  sequentes,  saepe 
felici  exitu,  hunc  morbum  sanare  conati  sunt. 
Becker,  Lescure,  Mercier,  Chaulfard,  Mau- 

ricet,  Cabart,  Coze,  Andral,  Edwards,  Ma- 
gendie.  Rose,  Good,  Bardsley,*  Duncan  et 
Christison  hoc  remedio  interne  usi  sunt.  Quam- 
vis omnia  horum  auctorum  exempla  sunt 
maximi  momenti,  et  attente  considerari  meren- 
tur, tamen  mihi  est  propositum  de  paucis 
tantum  loqui. 

Exemplum  quod  sequitur  apud  Lescure 
invenitur.  Mulier,  Aet.  liv,  cujus  menstrua 
penitus  cessaverant,  temperamenti  sanguinei, 
nec  superiores  nec  inferiores  partes  extremas 
movere  potuit,  ex  amaurosi  quoque  et  enuresi 
laborabat.  Nucis  vomicae,  ut  his  signis  ob- 
viam iret,  extracti  grana  duo,  primo  bis  indies, 
adhibebantur,  postea  autem  dosis  gradatim 
augebatur.  “ Apres  quarante  jours  de  son 
usage,  la  malade  eprouva  de  legers  tremousse- 


* Bibliothfeque  Med.  t.  xxv.  p.  103. — An.  Clin.  de 
Montpellier,  t.  i. — Theses  de  la  Fac.  de  Med.  de  Paris, 
1815  et  1818. — Journ.  Gen.  de  Med.  t.  Ixxxix.  p.  3. — 
Arch.  de  Med.  t.  xiii.  p.  402. — Joum.  Univ.  des  Sciences 
Med.  t.  xvi.  p.  129 — Mag.  Journ.  de  Pliys.  t.iii.  p.  266. — 
Lond.  Med.  Rep.  vol.  xi.  p.  1 et  seq. — Good’s  Study  of 
Med.  vol.  iv.  p.  684. — Bardsley,  op.  cit. 


DE  STRYCHNIA. 


55 


mens  dans  les  jambes,  avec  un  peii  de  roideur, 
de  clialeur  a 1’epigastre ; ensuite  parut  spon- 
tanement  un  resserrement  des  deux  maclioires. 
Des-lors,  les  forces  generales  et  la  sensibilite 
commencerent  a renaitre.  Trois  ou  quatre 
jours  apres,  il  fut  possible  a la  malade  de  dis- 
tinguer  les  objets  que  l’on  exposait  au  grand 
jour,  et  de  marcher  a l’aide  d’unbaton.  Enfin, 
apres  deux  mois  et  demi  de  traitement,  et  a la 
suite  d’une  seconde  secousse,  elle  fut  tout-a- 
fait  retablie.  Aussi,  depuis  environ  trois 
mois,  cette  fille  se  livre  journellement  aux  tra- 
vaux  agricoles,  et  jouit  d’une  sante  parfaite.” 
Lescure  de  hac  curatione  ita  dicit ; “ cette 
cure,  operee  par  la  noix  vomique,  nous  parait 
des  plus  probantes  ; et  ce  qui  etonnera,  sans 
doute,  c’est  d’avoir  obtenu  une  guerison  si  in- 
esperee  et  aussi  complete,  dans  soixante-dix 
jours.”* 

Dominus  Coze,  militis,  Aet.  xxvi,  ex  para- 
lysi laborantis  exemplum  affert,  qui  nuce  vo- 


* Ann.  Clin.  de  Montpel.  t.  i.  p.  230. 

Vide  etiam  amaurosis  exemplum  ita  a Domino  Wick- 

ham  tractatum. — Lond.  Med.  Gaz.  vol.  vi.  p.  720. 

mica  per  sex  vel  septem  hebdomadas  utebatur. 
Spasmis  violentis  tetanicis,  quos  haemoptysis 
secuta  est,  afficiebatur,  nec  signa  paralytica 
ullum  levamen  suscipiebant.  Feminae  quoque, 
Aet.  L,  paralysi  affectae  exemplum  dat,  quae 
ob  tria  grana  nucis  vomicae  sumta,  tetano  vio- 
lento, cui  gastro-enteritis  successit,  correpta 
post  tres  dies  obiit.*  Haec  exempla  probant 
quasdam  constitutiones  ex  nucis  usu  male 
affici. 

Domini  Andral,  Rose  et  Bally  strychnia 
utebantur  in  extensorum  brachii  crurisve  pa- 
ralysi quae  ex  plumbo  in  corpus  agente  ori- 
tur. Dominus  Andral  in  plurimis  paralysis 
saturninae  exemplis  strychniae  doses  ex  deci- 
ma sexta  ad  duodecimam  grani  partem  dedit. t 
Pictoris,  colicae  Pictonum  obnoxii,  manus  ex- 
tensores paralysi  afficiebantur  ; hic  morbus  per 
unum  mensem  duraverat,  frictioque  nihil  va- 
luerat. Per  quatuor  dies  mane  et  vespere  pi- 
lulam ex  duodecima  grani  strychniae  parte 


* Journ.  Univ.  des  Sciences  Med.  t.  xvi.  p.  129,  et  seq. 
t Mag.  Journ.  de  Physiol.  t.  iii.  p.  266,  et  seq. 

sumebat,  et  vibrationes  dolorificae  manus  ex- 
tensores affecerunt.  Die  quinto,  sexto  et  sep- 
timo pilulas  duas  pro  dosi  devorabat,  et  mem- 
brorum saltus  leves,  digitorumque  extensorum 
contractiones  spasmodicas  passus  est.  Statim 
postea  paralysis  imminuta  est,  et  strycliniae  usu 
per  paucos  dies  continuato  penitus  fere  est  sana- 
tus. Dominus  Andral  varia  hujusmodi  exem- 
pla memorat,  quorum  nonnulla  fausta  erant, 
dum  in  aliis  mutatio  nulla  apparuit.  Alterum 
citabo : Aeger  nosocomium  ingressus  ex  pa- 
raplegia imperfecta,  vesicatoriis,  moxis,  et 
ferro  candente  spinae  plane  curvatae  ad- 
hibitis tractata,  laborabat.  Pilula  ex  duo- 
decima strycliniae  grani  parte  nihil  mu- 
tavit. Duae  pilulae  partium  inferiorum  ex- 
tremarum saltus  leves  excitarunt,  et  tunc  tertia 
strycliniae  grani  pars  quotidie  dabatur.  Aeger 
post  hanc  dosin  admodum  in  lumbis  dolebat, 
artus  quoque  inferiores  rigescebant,  et  pa- 
ralysi evidenter  aucta,  strychniam  medicus 
omisit.  Hoc  exemplum  minime  probat  strych- 
niam inutilem  esse,  quia  medullae  spina- 
lis vitii  organici  ab  alcali  certe  aucti  sig- 
na ejus  usum  omnino  praeveniunt.  Ex  novem 

exemplis  ab  Andral  tractatis,  tria  sanabantur, 
tria  meliora  fiebant,  tria  eadem  manebant. 
Non  tamen  satis  caute  exempla  considerasse 
videtur,  et  ex  successu  in  paralysi  saturnina  te- 
mere colligit  strycliniam  inutilem  esse  in  para- 
lysi ex  aliis  causis  praeter  plumbi  usum  ortis. 
In  tribus  exemplis  infaustis  paralysis  cer- 
te non  fuit  saturnina  ; in  uno  tamen  spina, 
ut  antea  dixi,  curvata  fuit,  et  in  altero  mus- 
culi admodum  macie  confecti  nihil  fere  spe- 
randum reliquerunt,  dum  aeger  quoque  brevi 
tantum  medicamento  usus  est.  Dominus  Ed- 
wards  interno  nucis  vomicae  extracti  usu 
amaurosin  cum  palpebrae  superioris  paralysi 
sanavit ; secundum  Magendie  etiam,  membra 
imbecilla  strycliniae  usu  saepe  vires  recupe- 
rant.* Exemplum  sequens  a Domino  Rose  de 
STvaffliam  in  agro  Nordovolciensi  datur.  Aeger, 
Aet.  XL,  lateris  sinistri  paralysi  motus  nervos 
per  dies  quatuordecim  afficiente  laborabat ; 
signa  apoplexiae  nulla  erant,  mensque  omnino 
sana.  Sanguine  misso  purgantia  adhibebantur  ; 


* Mag.  Formul.  edit.  6ta,  p.  4 et  7. 

tunc  nucis  vomicae  tria  grana  ter  de  die,  sume- 
bat, dum  hydrargyri  pilula  singulis  noctibus,  et 
raag-nesia  cum  rlieo  omni  mane  utebatur.  Do- 
sis  nucis  usque  ad  grana  quindecim  aucta  est  j 
deinde  autem  actiones  plus  minus  spasmodicae 
sese  ostenderunt,  et  tandem  convulsiones  te- 
tanicae per  totum  corpus  sed  praesertim  la- 
tus affectum  pervaserunt.  Aegro  melius  se 
habenti  dosis  usque  ad  scrupulum  dabatur,  et 
haud  longum  post  tempus,  grana  viginti  sex  me- 
dicus dedit.  Spasmo  tetanico  violento,  post 
dies  paucos  superveniente,  strychniae  dosis 
imminuebatur.  Aeger  postea  lateris  paralytici 
musculorum  usum  cito  recuperavit. 

Sanationem  interdum  celeri  procedere  passu 
exemplum  sequens  docet.  Puer,  Aet.  xiii,  de 
levi  membrorum  inferiorum  stupore  questus 
est,  quem  partium  tumor  dolens,  post  horas 
viginti  quatuor  evanescens,  sequebatur.  Sen- 
sus omnis  motusque  gradatim  defecit,  donec 
aeger  vix  ambulare  valebat.  Nucis  vomicae 
pulveris  doses  ex  duobus  ad  duodecim  grana 
medicus  cito  auxit.  Die  tertio  membra  spas- 
mis afficiebantur,  motusque  aliquantulum  re- 

stituebatur.  Die  decimo  penitus  sanaba- 
tur,'* 

Dominus  A.  J.  Bayle  in  “ Travaux  Thera- 
peutiques,”  plene  et  accurate  de  nuce  vomica 
scripsit.  Quinquag-inta  medicorum  experien- 
tiae exitum  collegit,  et  in  lucem  protulit. 
Praecipue  de  nucis  ejusque  praeparationum 
in  paralysi  usu  locutus  est.  Exempla  qua- 
dringenta septuaginta  citavit,  quorum  sexaginta 
novem  accuratius  pleniusque  descripsit.  Sub  his 
febrem  intermittentem,  verminationem,  hypo- 
chondriasin,  hysteriam,  asthma,  hydrophobiam, 
epilepsiam,  dysenteriam,  paralysinque  inclusit.t 

Paralyticorum  sexaginta  septem,  triginta 
hemiplegici  erant  : Piorum  tredecim  sanati 
sunt,  septem  multo  meliores  facti,  decem  nihil 
mutati. 

Viginti  sex  paraplegici  erant : Quorum  no- 


* Cooke  on  Nervous  Diseases,  vol.  ii.  p.  176,  et  seq. 
Vide  etiam  Bayle  Trav.  Therapeut. — Med.  Gazette,  vol. 
iv.  p.  415. — Arch.  Gen.  de  Med.  t.  xiii.  p.  402-3. — New 
York  Med.  Rep.  vol.  viii. — Lond.  Med.  Rep.  vol.  viii. 
p.  164,  165. — Mag.  Journ.  de  Phys.  t.  iii.p.  266. — Good’s 
Study  of  Med.  vol.  iv.  p.  684-5. 
f Bayle  Trav.  Therap.  t.  ii.  p.  244. 

veradecim  sanati  sunt,  quatuor  multum  acce- 
perunt levamen,  tres  nullam  mutationem  su- 
biere. 

Sex  paralysi  generali  laborabant : Horum 
quatuor  curati  sunt,  unus  melior  factus,  unus 
nulla  in  re  mutatus. 

Tres  quoque  vesicae  paralysi  cum  enuresi 
afficiebantur,  unus  vesicae  paralysi  cum  urinae 
retentione ; omnesque  in  sanitatem  restituti 
sunt. 

Unus  tantum  ex  sexaginta  septem  restat, 
quem  amaurosis  cum  palpebrarum  paralysi  af- 
fecit, et  sanus  quoque  factus  est. 

Doctor  Bardsley  strycbnia  cautione  sum- 
ma judicioque  acri  usus  est,  et  mihi  in 
animo  est,  de  exemplis  ejus  maxima  cura  nar- 
ratis pauca  dicere.  Paralysis  plus  minus  per- 
fectae exempla  varia  memorat,  quae  nullum 
morbum  organicum  ostendebant,  liacque  de 
causa  hujus  remedii  usus,  ut  postea  notandum, 
maxime  indicabatur.  Aegris  plethoricis  san- 
guinem primo  detraxit,  deinde  strychnia,  donec 
totum  corpus  affecit,  usus  est. 

Ex  triginta  quatuor  aegris  ab  eo  tractatis 
tredecim  paraplegici  erant : Horum  undecim 

omnino  sani  facti  sunt,  in  uno  symptomata 
multum  levata  fuerunt,  dum  alter  nihil  boni 
expertus  est. 

Undecim  hemiplegia  sinistri  lateris  afficie- 
bantur : Quorum  sex  sanati  fuerunt,  tres  multo 
meliores  facti,  duo  minus  auxilii  acceperunt. 

Exempla  hemiplegiae  lateris  dextri  decem 
erant : Quorum  quinque  omnino  curata  sunt, 
unum  multum,  duo  minus  restituta,  unum  ni- 
hil profecit,  aliud  nosocomium,  antequam  ef- 
fectus dignosci  potuerunt,  reliquit. 

Dr.  Bardsley  initio  duodecima  vel  octava 
grani  parte  utebatur  ; grani  dimidium,  saej)e 
bis  terve  indies,  et,  in  uno  exemplo,  tria  grana 
quotidie  adhibebantur. 

Exempla  duo  a Doctore  Bardsley  data 
memoratu  haud  indigna  videntur.  Mulier, 
triginta  annos  nata,  lateris  sinistri  hemiplegia 
afficiebatur..  Capitis  dolore  et  vertigine  la- 
borabat ; os  ad  latus  dextrum  trahebatur ; 
urina  et  faeces,  aegra  inscia,  reddebantur. 
Sanguine  misso,  alvoque  soluta,  grani  strychniae 
partem  duodecimam  devorabat,  dosisque  gra- 
datim  augebatur.  Quarta  grani  parte,  ter  indies, 
devorata,  formicatione  et  membrorum  paraly- 

ticoriiiii  vellicatione,  viribus  auctis  secuta,  al- 
ficiebatur.  Granum  bis  per  diem  nunc  da- 
batur, cui  vertigo,  stupor,  musculorumque  ri- 
giditas spastica  successit.  Dosis  postea  ad 
grani  partem  duodecimam  minuebatur,  et 
multo  melior  facta  est  ; cyathum  ori  suo 
admovere,  crus  sinistrum  attollere,  sphincteres 
regere,  distinctiusque  loqui  potuit.  Magis  in- 
dies  convalescebat,  et  post  duos  menses,  noso- 
comium maxime  levata  reliquit  ; laboresque 
solitos  cito  suscepit.  Strychniae  grana  sexa- 
ginta  tria  cum  dimidio  sumsit,  et  dosis  maxima 
granum  fuit. 

Homo,  triginta  octo  annos  natus,  para- 
plegia simul  cum  vesicae  rectique  paralysi 
laborabat.  Extremae  partes  inferiores  per 
tres  menses  debiles  erant.  Strychniae  sex- 
tam grani  partem  bis  indies  medicus  de- 
dit, et  post  quatuor  dies  dosis  usque  ad  par- 
tem grani  quartam  ter  de  die  aucta  est.  Vel- 
licationes nunc  sese  indicarunt  quae  violen- 
tiores dosi  aucta  fuere.  Magis  magisque  con- 
valescebat, et  post  sex  hebdomadas  omnino  ad 
sanitatem  redactus  est.  ^ Strychnia  sola  in  hoc 
exemplo  adhibita  perutilis  fuit.  Alcali  grana 

sexaginta  duo  aeger  devorabat,  et  dosis  maxi- 
ma granum  unum  cum  semisse  erat.  In  alte- 
ro paraplegiae  exemplo,  per  hebdomadas  octo 
grana  sexaginta  tria  cum  semisse  commode 
usurpata  sunt.* 

Quo  hujus  medicamenti  interne  sumti  usum 
et  effectum  melius  ostendere  possim,  fert  ani- 
mus praeter  exempla  a variis  auctoribus  suppe- 
ditata pauca  alia  narrare  a meipso  observata, 
dum  Professoris  Duncan  apud  nosocomium 
Edinense  clericus  eram. 

I.  Domina  Chambers,  Aet.  xxx.  Non.  Fe- 
bruarii MDcccxxx,  admissa.  Sinistri  brachii 
crurisque  motus  partim  amittitur,  cum  dolore 
perpetuo  algorisque  sensu,  per  totum  corporis 
latus  sinistrum  praesertim  membra  extrema 
permeante  ; sensus  haud  mutatur.  Dextrum 
capitis  latus  dolore  afficitur  ; vertigine,  aurium 
tinnitu,  strabismo  leni,  visu  imminuto  prae- 
sertim oculi  sinistri  ex  lucis  stimulo  minus 
plene  sese  contrahentis  laborat.  Nausea  vo- 


* Bardsley’s  Hosp.  Facts  and  Observ.  p.  7,  et  seq. 

mitusque  cum  epigastrii  dolore  patent : mens 

aliquando  aberrat : pulsus  centum  et  quatuor- 
decim  parvi.  Valetudine  bona  usque  ad  Ju- 
nium proximum  fruebatur,  ubi  pregnans  ab- 
ortavit, et  nunquam  postea  vires  penitus  re- 
cuperavit. Per  tres  hebdomadas  praeteritas, 
capitis  dolori,  oculis  suffusis,  vertigini,  nauseae 
vomituique  proclivis  erat.  Secundo  die  ante 
Kalendas  Februarii,  febrilia  signa  eam  adorta 
sunt,  quae  adhuc  manent.  Pruritus  oculi  si- 
nistri, vertigo,  aurium  tinnitus,  deinde  sudor 
profusus,  subito  sese  indicarunt,  memoria,  omni- 
que  visu  per  quartam  horae  partem  die,  quo  nos- 
ocomium ingressa  est,  deficientibus.  His  sig- 
nis sinistri  lateris  brachii,  crurisque  paralysis 
successit.  Alvus  oleo  Ricini  movebatur,  et 
die  VIII.  Id.  Feb.  granum  nucis  vomicae  extrac- 
ti ter  de  die  medicus  dari  jussit ; vesicatorium 
quoque  nuchae  applicabatur  ; membraque  laesa 
frictioni  subjecta  sunt.  Extractum  die  poste- 
ro Professor  continuare  desiit,  quia  vertigo,  ca- 
pitis dolor,  spasmique  post  ejus  usum  evene- 
runt. Die  IV.  Id.  Feb.  unguentum  extracti 
nucis  vomicae  granorum  decem,  et  axungiae 
unciae  parti  exulceratae  adhibebatur.  Id.  Feb. 

vertigine  imminuta,  brachium  facilius  movere 
potuit,  et  unguentum  omittebatur.  Die  xiv. 
Kal.  Martii  extracti  nucis  vomicae  grana  duo 
forma  pilulae,  et  diebus  elapsis  duobus  tria 
grana  ter  indies  sumebat.  Dosis  gradatim  ad 
grana  quinque  aucta  est.  Die  quinto  Kal. 
Martii  vertigo  imminuta  est ; linguam  recte 
protrudebat ; brachium  movere  potuit ; ambu- 
lare incepit ; pulsus  sexaginta  pleni  et  firmi. 
Kalendis  Martii  capitis  dolor  et  vertigo  redie- 
runt, et  pilulae  omittebantur.  Laxantia 
postea,  camphoraeque  emulsionem  sumsit,  et 
die  septimo  ante  Idus  Martii,  nosocomium 
multum  levata  reliquit.  Haec  mulier,  per  dies 
tredecim,  extracti  nucis  vomicae  grana  centum 
et  quadraginta  duo  devoravit.  Granis  quin- 
decim uno  die  usa  est.  Novembre  proximo 
haec  mulier  similiter  afficiebatur,  quamvis  ex 
apoplexia  magis  laborare  videbatur,  et  post 
paucos  dies  apud  nosocomium  obiit.  Cada- 
vere patefacto  sanguis  in  cerebri  latere  sinistro 
effusus  inveniebatur,  et  indicia  erant  sanguinem 
in  alia  parte  antea  effusum  absorberi.  Anne 
strychnia  in  hoc  exemplo  adhiberi  debuit  ? 
Anne  absorptionem  promovit  ? 

II.  Rachel  Allen,  annum  aetatis  decimum 
quintum  ag-ens,  ancilla,  Prid.  Non.  Aprilis 
MDCCCXXX,  admissa.  Extremae  partes  inferiores 
solito  frigidiores  sunt,  motusque  in  inferiore 
corporis  dimidio  omnino  amittitur.  Torpor 
obscurus  ex  lumborum  vertebris  usque  ad 
summum  femur  progreditur,  dum  partes  infra 
sitae  nihil  omnino  sentiunt.  Valetudo  gene- 
ralis secunda ; pulsus  centum  pleni.  Cata- 
menia  nondum  apparuere.  Per  menses  quatuor- 
decim,  nosocomium  nondum  ingressa,  frigori 
objecta  dolore  afficiebatur,  qui,  per  crura  mul- 
tum tumefacta,  et  sub  tactu  dolentia  permea- 
bat. Omnia  signa  gravia  post  venaesectionem 
et  purgantia  amovebantur,  sed  torporis  sensus, 
et  dolor  obtusus  in  extremis  partibus  inferiori- 
bus restabant.  Hoc  tempore  ambulare  potuit, 
sed  incaute  frigori  rursus  exposita,  dolor  aliaque 
indicia  reversa  usque  ad  octo  abhinc  dies  ma- 
nebant, quando  vertigine  et  caligine  aliquamdiu 
laborabat.  Dolore  cessante  omnem  sensum  et 
motum  per  omnes  fere  partes  extremas  infer- 
iores amisit.  Venaesectio,  vesicatoria,  tar- 
tratis  antimonii  unguentum,  et  purgantia  frustra 
adhibita  sunt.  In  nosocomium  admissae  alvus 

exonerabatur,  frictionibus  etiam  cruribus  applici- 
tis. Signa  vero  post  purgantium,  stimulantium, 
Arnicaeque  decocti  usum  minime  mutata  mane- 
bant. Die  XVI.  Kal.  Maii  crura  tinctura  can- 
tharidis illinebantur,  et  sextam  strychniae  grani 
partem  ter  de  die  sumebat.  Strychnia  ob 
symptomata  infausta  intermissa  rursus  die  xiii. 
Kal.  Maii  dabatur,  et  granum  indies  aegra  de- 
vorabat. Dosis  gradatim  ad  grana  duo  auge- 
batur. Pedum  digitos  nunc  movere  potuit, 
quamvis  torpor  in  cruribus,  quae  parvis  papulis 
tegebantur,  adhuc  manebat.  Symptomata 
quaedam  narcotica  cito  apparebant,  strychnia- 
que  omissa,  misturae  salinae  ammoniatae  uncias 
duas  ter  indies  sumebat ; vesicatorium  quoque 
lumbis  admovebatur.  Prid.  Non.  Maii  strych- 
niae semigranum,  posteroque  die  granum  ter 
indies  capiebat.  Die  vi.  ante  Id.  Maii  strychniae 
eifectus  proprii  sese  ostenderunt,  membrorum 
extremorum  saltus  fortes,  scrobiculi  cordis 
dolor,  sensus  angustiae  in  thorace,  visusque 
confusus;  mens  ipsa  sana  restabat.  Pulsus 
centum  et  quadraginta  parvi.  Aether  sulphuri- 
cus  cum  liquore  opii  sedativo,  et  aliquantulo 
spiritus  vini  Gallici  aegram  levabant,  sed  saltus 

per  intervalla  rediebant.  Statim  postea  membra 
facilius  movere  potuit  mensesque  sese  manifes- 
tarunt, et  tribus  elapsis  diebus  ambulare  valuit. 
Sanatio  tunc  celeriter  processit,  et  nosocomium 
Prid.  Kal.  Junii  sanata  reliquit.  Strychniae 
grana  quadraginta  per  totum  tempus  devoravit, 
et  maxima  uno  die  dosis  grana  quatuor  erat. 

III.  Domina  Sinclair,  Aet.  Lx,  die  xiii.  Kal. 
Aprilis  MDCCCXXX,  admissa.  Totum  corporis  la- 
tus sinistrum  minus  perfecte  movet.  Cubitum, 
carpum,  digitorumque  articulos  aliquantulum, 
sed  crus  sinistrum  plus  minus  contractum  parum 
movere  potest.  Sensus  parti  affectae  minime 
deest.  Semper  mussitat,  sed  excitata  distincte 
loquitur,  et  de  capitis  dolore  semper  queritur  ; 
urinam  difficulter  reddit ; caput  ad  latus  sinis- 
trum vertitur  ; lingua  recte  protruditur  ; vi- 
sus auditusque  secundum  naturam.  Voces 
male  effert ; pulsus  sexaginta  regulares,  pleni, 
fortes.  Per  decem  dies  antequam  in  noso- 
comium ingressa  est  nausea  vertigineque  affi- 
ciebatur, quae  motus  memoriaeque  defectus,  et 
tandem  paralysis  sequebantur.  Signis  in  hoc 
exemplo  apoplecticis  sanguinis  missiones,  et 
purgantia  valida  multum  levamen  attulerunt. 

Paralysi  tamen  adhuc  perstante  nucis  vomicae 
extracti  alcoholici  grana  tria  indies  exitu 
fausto  adhibebantur.  Post  dies  quinque  adju- 
ta ambulare  potuit,  et  aliis  quinque  elapsis  san- 
ata evasit.  Nucis  vomicae  extracti  grana  tri- 
ginta sumsit. 

IV.  Dominae  Sommerville  hemiplegia  la- 
teris sinistri  laboranti  nucis  vomicae  extracti 
grana  centum  et  quinquaginta,  per  tres  vel 
quatuor  hebdomadas,  praeter  Amicae  decocti 
uncias  centum  et  octo,  favente  numine,  medi- 
cus dedit. 

V.  IsabellaMassey,  Aet.  xii,  die  iii.  Non.  Junii 
MDCCCXXX,  admissa.  Membrorum  inferiorum 
debilitas  magna  erat,  quae  per  octo  dies  manser- 
at, et  puella  vix  ambulare  valebat.  Paraly- 
sin quoque  dolor  vehemens  nonnunquam  com- 
itatus est  cum  tinnimenti  quasi  sensu  crura 
pervadente.  Ani  sphincteris  paralysis  quae- 
dam aderat.  Alvo  prius  soluta,  nucis  vomicae 
extracti  granum,  et  postea  duo  et  tria  grana 
ter  indies,  praecipiebantur.  Granis  viginti  qua- 
tuor sumtis  quaedam  signa  narcotica  sese  in- 
dicarunt, et  pilulae  per  diem  unum  fuerunt 
intermissae.  Exhinc  tamen  melius  ambulare. 

membraque  certius  dirigere  coepit.  Extracto 
iterum  dato  die  iii.  Id.  Junii,  horrores  sine 
frigore  sentire  dixit ; sensus  quoque  formica- 
tionis omnia  membra  affecit  cum  crurum  vel- 
licationibus motibusque  abnormibus.  Haec 
symptomata  haustus  ex  aethere  sulphurico  et 
tinctura  opii  levabant.  Post  tres  dies,  granis 
extracti  quinquaginta  quatuor  sumtis,  sana  fuit. 

VI.  Joannis  Rendall,  Aet.  xxvi,  nautae,  die 
VIII.  Id.  Julii  MDCCCXXX,  admissi,  membrorum  in- 
feriorum et  maxillae  inferioris  musculorum  vis 
multum  imminuitur.  Partium  rigiditas  adest, 
sensus  vero  parum  laeditur.  Deglutitio  diffi- 
cilis est ; lumbi  dolore  nonnullo  afficiuntur,  sed 
nihil  externe  videtur.  Alvus  est  adstricta  ; for- 
micatio per  corpus  sentitur ; lingua  ad  latus  dex- 
trum protruditur.  Quinque  jam  praeteriere 
menses  ex  quo  morbus  incepit.  Alvo  exonera- 
ta, die  V.  Id.  Julii  nucis  vomicae  extracti  granum 
ter  indies  sumebat,  dosisque  postea  augebatur. 
Vertigine,  vellicationibus,  et  capitis  dolore  la- 
borabat, sed  paralysis  parum  levabatur.  Strych- 
niam  ipsam  etiam  magnis  dosibus  sine  multo 
levamine  cepit.  Die  xiv.  ante  Kal.  Septem- 
bris a nosocomio  dimissus  est.  Hoc  exem- 
plum minime  probat  nucem  vomicam  utilem 

esse,  sed  notatu  dignum  est  propter  magnam 
strycliniae  copiam  brevi  tempore  devoratam. 
Per  dies  viginti  octo  aeger  grana  centum  vi- 
ginti  duo  extracti  nucis  vomicae  alcoholici  et 
strycliniae  grana  septemdecim  sumsit.  Maxima 
extracti  dosis  grana  octo,  strycliniae  grana 
quatuor  erat. 

Plura  alia  hujusmodi  exempla  apud  nosoco- 
mium Edinense  vidi,  sed  ne  omnia  narrem  dis- 
sertationis angustiae  penitus  prohibent,  spero- 
que  remedii  vim  ex  casibus  jam  citatis  satis 
apparere. 

Methodus,  qua  strychnia  adhiberi  debet, 
nuper  attente  considerata  fuit,  et  non  tantum 
interne,  sed  in  paralysis  partialis  exemplis 
magna  cum  utilitate  magnoque  cum  momento 
externe  usurpata  est.  Exempla  pauca  satis  os- 
tendere possint  quomodo  agit,  si  cuti  admo- 
vetur. 

Dr.  Auchinloss  exemplum  sequens  dedit.* 
Aeger,  quinquaginta  sex  annos  natus,  ebriosus, 
propter  dextri  cruris  ulcus  varicosum  in  nosoco- 
mium Glasguense  admissus  est.  Subito  decem, 
antea  diebus  sinistri  brachii  vim  amiserat. 


* Glasgow  Mecl.  Journ.  vol.  xi.  p.  165. 

Partium  sensus  illaesus  mansit,  sed  nec  appre- 
hendere, nec  carpum  aut  digitorum  artus  ex- 
tendere potuit.  Nullus  capitis  dolor  fuit,  et 
medicamento  alvus  facile  respondit.  Vesica- 
torio  pone  brachium  anterius  admoto,  octava 
strychniae  pars  per  superficiem  ulceratam  spar- 
gebatur. Die  unoquoque  succedente  copia 
strychniae  aucta  est  quia  quantitas  diei  praece- 
dentis ad  priorem  addebatur  donec  granum 
unum  fiebat,  deinde  autem  quarta  grani  pars 
pro  octava  adjiciebatur.  Ex  hebdomada  se- 
cunda partium  vim  quotidie  augeri  invenit, 
punctionis  sensu  per  brachium  nonnunquam  se 
manifestante.  Post  tres  hebdomadas  valetudi- 
narium sanatus  reliquit. 

* Dominus  Liston  magno  cum  successu  strych- 
nia  in  nosocomio  Edinensi  usus  est.  Doctor 
Bally  apud  La  Pitie  strychnia  quoque  in  para- 
lysi externe  utitur,  et  ei  multo  efficacius  sic 
agere  videtur,  quam  si  interne  adhibeatur. 

Strychnia  nuperrime  amaurosi  externe  adhi- 
bita fuit,  morbo  qui  saepe  remediis  aliis  aut 
non,  aut  tarde  sanatur.  Hic  morbus  curatu  dif- 
ficilis in  plurimis  exemplis  strychniae  cessit, 
ubi  omnis  alia  medendi  ratio  penitus  fefellit. 

Omnibus  bene  notum  est  hunc  morbum  primo 
a Doctore  Sliortt,  strychnia  externe  admota, 
tractatum  fuisse.  Plura  exempla,  ubi  sine  du- 
bio bonum  effectum  edidit,  aliaque  quoque  vi- 
dit cum  apud  nosocomium,  tum  medicinam 
privatim  exercens,  quae  conclusiones  ejus 
plene  confirmant.  Dr.  Shortt  ejus  usum  in 
novem  apud  nosocomium  exemplis  expertus 
est,  quae  omnia  singulatini  recensuit.*  Aegro- 
rum aetates  ex  annis  viginti  duobus  ad  quinqua- 
ginta duos  variarunt,  visus  plus  minus  immin- 
utus est,  et  vel  cum  uno  vel  utrisque  oculis 
lucem  inter  et  tenebras  distinguere  poterant. 
Duo  penitus  sanati  quatuor  visus  multum 
restitutus  erat,  et  duo  multum  auxilium  acce- 
perunt. Aeger  in  nono  exemplo  per  quatuor 
menses  perfecta  amaurosi,  et  surditate  quoque 
laborabat ; hanc  strychnia  sanavit,  etiamsi  illam 
non  adjuvit.  Vesicatoria  primo  temporibus 
admovebantur,  et  octava  grani  strychniae  pars 
per  superficies  exulceratas  spargebatur  ; quan- 


* Edin.  Med.  and  Surg.  Journal,  vol.  xxxiv.  p.  415. 

titas  in  exemplis  quibusdam  gradatim  ad  grana 
fere  sex  augebatur,  vesicatoriis  renovatis  simul 
ac  superficies  sanari  incepit.  Aegri  apud  no- 
socomium per  duos  menses  plerumque  manse- 
runt. Strychnia  vel  statim,  vel  intra  d^cem 
primos  dies  proficere  coepit.  Nonnunquam 
constitutionem  aflficere  videbatur,  quod  in  aliis 
exemplis  parum  manifestum  erat.  Notatu  dig-  ' 
num  est  eandem  strycliniae  copiam,  quae  sine 
ullo  medicamento  praecedente  nihil  fere  effecit, 
signa  violenta  ostendere,  si  post  hydrargyrum 
ptyalismum  excitans  usurpata  erat.  Eadem 
medendi  methodo  Dr.  Fife  apud  Novum  Cas- 
tellum amaurosin  et  surditatem  sanavit. 

Exemplum  sequens  a Domino  Liston  datur  : 
Capsularum  opifex,  Aet.  xxxi,  die  x.  Kal.  De- 
cembris MDCCCXXix,  in  nosocomium  Edinense 
admissus.  Per  tres  menses  de  dolore  in  sinistra 
posterioreque  colli  parte,  ad  dextrum  capitis  sese 
extendente  querebatur.  Visus  gradatim  defi- 
ciebat, et  aeger  nunc  res  proximas  minime,  re- 
motas parum  perfecte  videre  potest,  gressus- 
que vix  dirigere  valet.  Pupillae  sensiles  sunt, 
et  omnino  secundum  naturam.  Alvo  soluta,  ve- 
sicatoria  parva  temporibus  admovebantur,  et  die 

postero  strycliniae  quarta  grani  pars  aspergeba- 
tur. Tribus  elapsis  diebus  meliorem  se  habuit, 
et  ita  praescriptum  ; 

R.  Mui'iat.  Hydrarg.  gr,  i. 

Ext.  Guaiaci  3i.  Misce  ut  fiat  massa  dividenda  in  pi- 
lulas xvi. — Sumat  unam  ter  indies. 

Strycliniae  copia  gradatim  aucta,  et  hydrar- 
gyri  muriate  sine  ptyalismo  continuato  aeger 
cito  recuperavit. 

In  alio  exemplo  dexter  oculus  nihil,  sinis- 
ter paululum  vidit,  Strychnia  brevi  tempore 
aliquo  cum  effectu  usurpabatur.  In  casu  ter- 
tio aeger  vix  inter  lucem  et  tenebras  distin- 
guere potuit.  Remedium  per  hebdomadas 
plures  et  externe  et  interne  adhibebatur,  ut 
corporis  habitum,  sed  sine  successu,  afficeret.^ 
Aeger  amauroticus  strychnia  omnino  sanatus 
paulo  post  ex  febre  continua  mortuus  est. 
Capite  secto  nulla  laesio  organica,  vel  nervi 
optici,  vel  retinae  detigi  potuit ; amaurosis  ita 
in  hoc  exemplo  fausto  ex  functione  laesa  so- 
lum pependisse  videretur. 

Dominus  Middlemore  nosocomii  apud  Bir- 


* Lond.  Med.  Gaz.  vol.  v.  p.  541. 

mingham  strychniae  in  amaurosi  duodecimam 
grani  partem  saepeque  semigranum  utrique 
tempori  admovebat.  Hoc  remedium  maxime 
utile  invenit.  In  exemplo  quoque  ptosis, 
quae  ex  paralysi  partiali  musculorum  levato- 
rum pendebat,  exitu  felici  strychniam  usurpa- 
vit. Si  vero  animadvertit,  ptosis  vel  ex  cere- 
bri morbo,  vel  nervi  motoris  injuria  organica, 
vel  ex  palpebrae  statu  densato  et  aucto  orire- 
tur, strychnia  nihil  efficere  posset.* 

Sic  nullae  addictus  theoriae,  nulloque  prae- 
judicio erga  nucem  vomicam  vel  strychniam 
abreptus,  varia  exempla  in  medium  attuli,  in 
quibus  vel  cum  vel  sine  successu  haec  remedia 
adhibebantur.  Nunc  tantum  restat,  ut  ex  factis 
jam  citatis  conclusiones  generales  inferram. 

Nux  vomica,  strychniaque  in  variis  morbis 
varioque  cum  successu  adhibita  sunt.  Ex  om- 
nibus jam  recensitis  necessario,  ut  mihi  videtur, 
colligendum,  diarrhoeam,  dysenteriam,  amenor- 
rhoeam, et  paralysin  in  multis  exemplis  strych- 

* Midland  Reporter,  vol.  ii.  p.  160. — Vide  etiam  alia 
exempla  apud  Med.  Gaz.  vol.  vi.  p.  473  et  548. — Ed. 
Med.  and  Surg.  Journ.  vol.  xxxvi.  p.  223. 

niam  sanare  posse.  Exempla  multa  haud 
dubie  probant  diarrhoeam  et  dysenteriam  ita  sa- 
nari, et  Dr.  Bardsley  in  amenorrhoea  strychniae 
usum  praecipue  ostendit ; quamvis  alii  medici, 
casum  unum  vel  duos,  ubi  paralysis  cum  ame- 
norrhoea juncta  fuit,  attulerunt,  in  quibus 
propter  strychniae  usum  menses,  paralysi  non- 
dum curata,  fluere  coeperunt.  Necesse  est 
tamen,  propter  hujus  tentaminis  fines,  etiamsi 
magni  foret  momenti  de  usu  in  omnibus  mor- 
bis disserere,  paralysin  solam  spectare,  prae- 
sertim quia  in  hoc  morbo  effectus  strychniae 
cum  physiologici,  tum  therapeutici  penitus  con- 
gruunt. 

Hic  morbus  sub  formis  tam  variis  apparet, 
et  ex  causis  tam  multis  et  alienis  oritur,  ut 
nullum  remedium  omni  exemplo  conveniat. 
Signa  igitur  morbi,  ejusque  causa  prius  sedulo 
consideranda  quam  ullus  tractandi  modus,  ul- 
lumve  remedium,  et  praecipue  strychnia  adhi- 
beatur. Paralysis  vel  ex  generis  nervosi  morbo 
organico,  vel  functione  laesa  oriri  potest;  et 
in  hemiplegiam,  paraplegiam,  et  paralysin  par- 
tialem dividitur.  Paraplegia  ex  spina  ejusque 

nervis  affectis  pendet  ; et  vel  ex  vi  eorum 

nervosa  deficiente,  vel  ex  medulla  spinali  ej us- 
que tunicis  inflammatis,  ex  effusione  serosa, 
ex  fune  medullari  distenta,  vel  sanguine  extra 
venas  effuso,  vel  ex  lumborum  vertebrarum 
tumore,  concussione,  carie,  spinave  curvata 
oriri  potest.  Dr.  Baillie  et  Dominus  Earle 
dicunt  hoc  malum  ex  cerebro  laeso  interdum 
originem  ducere.*  Hemiplegia  contra  saepius 
ex  cerebro  presso,  vel  morbo  affecto  pendet, 
dum  paralysis  partialis  ex  nervi  partem  suppe- 
ditantis vitio  oritur,  aliquando  etiam  ex  veneno 
sicuti  plumbo  in  corpus  agente,  qui  morbus  a 
Culleno  paralysis  venenata  appellatur. 

Remedia  igitur  variant  secundum  paralysin 
qua  aeger  laborat  ; remedia  antiphlogistica 
unam  speciem  sanant,  dum  stimulos  alia  re- 
quirit. Stimulantia  saepius  paraplegiae  et  pa- 
ralysi partiali,  quae  ex  spina  nervorumve  ac- 
tionibus laesis  nascuntur,  adhiberi  debent. 
Sanguis  detractus,  purgantia,  aqua  frigida 
affusa,  remediaque  deplentia  primo  hemiplegiae, 
in  corpore  pleno  vel  apoplectico  plerumque 


* Abercrombie  on  the  Diseases  of  the  Brain  and  Spinal 
Cord,  2d  Edit.  p.  279. 

ortae  conveniunt.  Si,  vero,  signis  plethoricis 
remotis,  paralysis  manet,  tunc,  sed  haud  citius, 
stimulorum  usus  indicatur.  Strychnia  pro  va- 
lido in  corpus  stimulo  agens  tantum  exinde 
utilis  esse  potest,  ubi  stimuli  tuto  usurpari  pos- 
sunt. E.I1US  et  Arnica,  quae  aliquatenus  in 
corpus  ut  strychnia  agunt,  olim  usurpabantur. 
Dr.  Alderson  apud  Hull  Rhus  toxicodendron 
admodum  laudavit.  Amicae  in  variis  exemplis 
usum  vidi,  sed  nihil  fere  effecit  ; strychnia  au- 
tem, arnica  frustra  tentata,  paralysin  curavit.* 
Nemo,  etiam  qui  maxime  strychniam  laudat, 
sperare  possit,  paralysin  ex  cerebri  medullaeve 
spinalis  vitio  organico  pendentem  hoc  remedio 
esse  curandam.  In  paralysi  hujusmodi  morbum 
augeri,  aegrique  mortem  festinari  Dominus 
Lallemand  duobus  exemplis  clare  ostendit,  t 
Si  vero  paralysis  ex  plumbo,  venere  nimia, 
ebrietate,  hysteria,  rheumatismo,  frigore,t  functi- 
one laesa,  aliisque  hujusmodi  pendet  strychniae 


* Abercrombie  on  Brain  and  Spinal  Cord,  2d  Ed. 
p.  309  et  310. — Duncan’s  Annals,  vol.  iv.  p.  182. 
f Lallemand  Rech.  Anat.  path.  sur  Tencephale,  &c. 
f Abercrombie,  op.  cit.  p.  291. 

USUS  indicatur.  Hac  de  re  ita  Fouquier  scribit ; 
“ Si  quelquefois  elle  (la  paralysie)  est  Teffet 
d’un  simple  ebranlement  du  systeme  nerveux 
auquel  la  nature  peut  remedier  par  elle-meme 
avec  le  temps,  combien  de  fois  ne  depend-elle 
pas  aussi  d’une  pression  mecanique,  ou  d’une 
alteration  organique  superieure  a toutes  les 
ressources  de  l’art.  La  paralysie  qu’amenent  a 
leur  suite  la  masturbation,  les  exces  des  plaisirs 
veneriens,  1’abus  repete  des  liqueurs  spiritueuses 
et  des  narcotiques,  celle  que  determine  Taction 
de  quelques  metaux,  et  notamment  du  plombe, 
celle  que  produisent  la  colere,  la  frayeur,  un 
rhumatisme,  une  irritation  sympathique  et  telle 
autre  cause  semblable,  est  le  plus  souvent 
guerissable  ; mais  par  quel  moyen  atteindra-t- 
on  cette  maladie  lorsqu’elle  doit  son  origine 
a la  compression  qii’eprouve  le  cerveau  ou  la 
moelle  epiniere  de  la  part  d’un  liquide  epan- 
che  ou  d’une  excroissance  osseuse  ? Avec 
quelles  armes  combattra-t-on  la  paralysie  due 
a la  degeneration  cancereuse  ou  tuberculeuse 
de  quelque  partie  du  systeme  nerveux,  a son 
ramollissement,  a son  dechirement  ? Ce  n’est 
qu’apres  une  juste  appreciation  de  ces  di- 

verses  causes  qu’on  pourra  calculer  avec  quel- 
que  exactitude  les  chances  de  la  guerison.  La 
medecine  doit  s’exercer  avec  succes  chez 
des  paralytiques  dont  le  systeme  nerveux  n’a 
perdu  que  son  activite.  Iis  peuvent  guerir 
par  l’usage  des  stimulans.  C’est  ici  que  la 
noix  vomique  agira  de  la  maniere  la  plus 
prompte  et  la  plus  lieureuse.”  Fouquier  ta- 
men strychniae  vim  latius  patere  putat,  quam 
plerique  ei  concedent.  Dicit  quidem  caute 
pro  stimulo  in  hemiplegia  apoplexiam  sequente 
adhibendam,  sed  remedium,  ad  sanguinem  ef- 
fusum absorbendum  in  hujusmodi  exemplis, 
corporis  pleni  signis  aliorum  medicamentorum 
usu  remotis,  utile  esse  putat.  Non  omnino 
certior  factus  sum  an  hoc  verum  sit,  sed  Cham- 
bers  exemplum  jam  citatum  hoc  commentum 
aliquatenus  tuetur.  * 

Multa  paralysis  diuturnae  exempla  convul- 
sione spontanea  remotae,  ab  auctoribus  no- 


* Coagula  saepe  sponte  absorbentur.  Vide  Aber- 
crombie  on  the  Brain  and  Spinal  Cord,  2d  Edit.  p.  265 
et  seq.,  necnon  p;  309. 

tata  sunt,  quae  spem  darent  strychniam  convul- 
sionem artificiosam  excitantem  maxime  profu- 
turam. Plura  a Doctore  Abercrombie  citata 
forsan  strychniae  usu  citius  ad  sanitatem  re- 
dacta fuissent : “ Perhaps  we  have  been  too 

mucli  in  the  liabit  of  believing  tliat  paralysis 
of  any  considerable  standing  depends  upon  a 
fixed  and  irremediable  disease  of  tlie  brain. 
Many  cases  are  on  record  which  tend  to  sliake 
tliis  opinion.  We  see  recent  cases  of  it  com- 
pletely  carried  olf  in  a few  days ; we  see 
otliers  recover  more  gradually,  so  that,  in  a 
few  weeks  or  months,  tliere  is  no  trace  of  tlie 
disease  ; and  in  many  cases,  in  which,  after 
long  continued  palsy,  tlie  patient  has  died  of 
some  otber  alfection,  we  find  no  niorbid  ap- 
pearance  in  the  brain,  or  none  adequate  to  ac- 
count  for  tlie  disease.  We  may  add  to  tliese 
facts  many  singular  examples  of  very  sudden 
recovery  froni  palsy  even  in  cases  of  long 
standing.  A man  mentioned  by  Dr.  Russei, 
after  an  apoplectic  attack  witli  hemiplegia,  re- 
covered  the  use  of  his  arm  in  six  weeks,  but 
the  lower  extremity  remained  perfectly  para- 
lytic.  After  twelve  months,  in  which  he 

made  no  improvement,  he  was  one  day  aston- 
ished  to  find  that  he  had  some  degree  of  mo- 
tion  of  the  leg,  but  it  continued  only  a few 
minutes.  On  the  same  evening  he  had  head- 
ach,  and  in  the  night  was  seized  with  a sort 
of  fit,  in  which  the  paralytic  limb  was  strongly 
convulsed,  and  after  this  he  had  slight  power  of 
moving  it.  The  fit  returned  next  day,  and  again 
in  the  night,  and  then  left  him  completely  free 
from  paralysis,  and  in  perfect  health  ; he  had 
continued  well  for  eight  years  at  the  time  when 
the  account  was  written.  A case  somewhat 
similar,  though  of  shorter  standing,  occurred 
to  a friend  of  mine.  A middle  aged  man  was 
suddenly  attacked  with  hemiplegia  and  loss  of 
speech,  while  he  was  using  violent  exercise  in 
walking  quick  or  running ; ali  the  usual  prac- 
tice  was  employed  without  any  improvement 
for  a month  ; the  paralytic  limbs  then  became 
one  May  suddenly  convulsed,  and  when  this 
subsided  the  paralysis  was  gone. 

“ These  examples  point  out  a most  import- 
ant principle  in  regard  to  paralysis,  namelyj 
that  cases  of  it,  even  of  long  standing,  some- 
times  depend  upon  a cause  which  is  capable  of 

being  removed  entirely,  and  removed  alniost 
in  an  instant ; and  they  direct  our  attention 
to  a most  interesting  subject  of  research  in  re- 
gard  to  a class  of  affections,  which  of  ali  dis- 
eases  are  usually  considered  as  the  most  liope- 
less.”* 

In  hisce  exemplis  paralysis  forsan  ex  generis 
nervosi  actione  laesa,  sine  ullo  vitio  organico, 
pendebat ; et  ex  medendi  ratione  spontanea 
admodum  sperandum  strycliniam  hujusmodi 
casibus  auxilium  quam  maximum  allaturam. 
Strychniae  tamen  usus  aliquatenus  incertior  fit, 
quod  in  omni  exemplo  paralysis  causa  haud  sine 
dubio  dignosci  potest. 

Si  patet  aegri  paralysin  interno  strychniae 
usu  adjuvari  posse,  maxima  cautio  neces- 
saria est  ut  recte  adhibeatur,  et  parvae  doses, 
puta,  octava  vel  sexta  strychniae  grani  pars,  vel 
nucis  vomicae  extracti  alcoholici  granum,  pri- 
mo usurpandae.  Magendie  videtur  quatuor 
aut  sex  extracti  unoquoque  die  grana  satis  esse. 


* Dis.  of  Brain  and  Spinal  Cord,  2d  Edit.  pp.  306,  307, 
et  309. 

Andral  duodecima  strydmiae  grani  parte  usque 
ad  granum  indies  usus  est.  Magendie  strycli- 
niae  sulphatis  duodecimam  grani  partem  de- 
dit. 

Dosis  gradatim  augeri  debet  donec  alcali  in 
corpus  agit ; quia  in  plerisque  exemplis  faustis 
aeger  non  bene  se  habuit  donec  constitutio  ip- 
sa afficiebatur  ; nihil  aliud  certe  ostendit  sana- 
tionem strydmiae  vindicandam.  Medicamen- 
tum saepe  repeti  debet  si  effectus  bonos  per- 
manere volumus ; si  autem  nimium  fuerit 
datum,  aetheris  sulphurici  et  laudani  haustus, 
cum  spiritu  vini,  vel  forsan  morphiae  acetate 
aegrum  relevant.  Parva  dosis,  ut  ex  Domi- 
ni Coze  exemplis  apparet,  constitutionem  adeo 
affecit  ut  aeger  necatus  sit,  dum  in  aliis  strych- 
niae  insignis  etiam  copia,  videlicet  in  Rendall 
casu,  nihil  fere  notatu  dignum  in  corpus  egit. 
Effectus  vel  propter  constitutionem  habitum- 
que diversum,  vel  saepe  propter  medicamentum 
ipsum  variat.  Dr.  Christison  memorat  strych- 
niae  pulverem  saepe  cum  aliis  mistum  esse,  et 
si  eam  sinceram  habere  velimus  crystallos 
emendos.  Exemplum  sequens  quod  Profes- 
sori Christison  in  nosocomio  Edinensi  evenit. 

clare  ostendit  strychniam  ipsam  magna  cau- 
tione curaqiie  seligi  debere.  Aeger  para- 
plegia vexatus  strychniam  interne  per  aliquod 
tempus  sumebat,  et  dosis  augebatur  donec  ex 
granis  quinque  constitit.  Quia  haec  dosis  nihil 
fere,  vel  admodum  parvum  effecit,  grana  sex 
quotidie  ei  in  pilularum  forma  praescribebantur, 
quarum  singulae  strychniae  granum  contine- 
bant. Hora  una  vel  duabus,  post  primam  hujus 
novae  praescriptionis  pilulam  sumtam,  elapsis, 
aeger  ex  convulsionibus  violentis,  trismo, 
spasmisque  tetanicis  laborabat.  Post  inquisitio- 
nem institutam  inventum  est  pharmacopolam, 
qui  strychniam  vendiderat,  novum  fasciculum 
priori  multo  puriorem  multoque  efficaciorem 
accepisse,  et  inde,  effectus  validi  jam  notati. 
Exhinc  patet  nos  caute  in  strychniae  usu  pro- 
gredi debere,  et  si  cum  novo  remedii  fasciculo 
incipimus  necessarium  est  ut  summa  circum- 
spectione utamur.  Dosis  semper  gradatim  au- 
genda, et  omnia  etiam  minima  signa  cura  inde- 
fessa evigilare  debemus.  Effectus  aliquando 
semihora  elapsa  sese  ostendant,  vel  nihil  per 
plures  horas  diesve  appareat.  Levia  febris 
signa,  epigastrii  ardor,  capitis  dolor,  nausea. 

vertigo,  oculorum  hebetudo,  tinnitus  aurium, 
punctionis  vel  formicationis  sensus,  vellica^ 
tiones,  anxietas,  dyspnoea,  palpitatio,  tremo- 
res, loquelae  et  deglutitionis  difficultas,  tris- 
mus  prima  actionis  strychniae  symptomata 
sunt.  Nonnunquam  dysuriam,  multumque 
sudorem  vidi  j concoctio  aliquando  augetur. 
Alvus  secundum  Fouquier  saepe  adstricta  pur- 
gantibus movenda  est ; hunc  strychniae  effec- 
tum ego  amicusque  meus  Dr.  Henderson  apud 
nosocomium  regium  Edinense  saepe  vidimus, 
et  fere  semper  evenire  putavimus.  Nuper  vero, 
a Professore  Christison  meque  ipso  aliqui 
aegri  visi  sunt,  qui  diarrhoea  propter  strychniae 
usum  solum  afficiebantur  ; idcirco  haud  dubi- 
to, quin  hoc  remedium  minime  alvum  semper 
adstringat.  Canalis  alimentarii  membranam 
mucosam  ex  strychniae  usu  male  affectam 
varii  auctores,  nuper  etiam  Professor  Alison 
notaverunt.  Febris  saepe  tanta  est,  ut  strych- 
niae usus  produci  non  possit.  Strychniae  ef- 
fectus ex  dosi  repetita  ultro  renovantur,  et 
vis  ex  dosi  data  pendet.  Vomitus,  pur- 
gantia, hydrargyrum  ad  salivam  proritan- 
dam, animi  etiam  affectus,  aegrum  magis 

laborare  faciunt,  signaque  graviora  fiunt  si 
remedium  aliquamdiu  intermissum  fuit ; parvae 
doses  post  unamquamque  intermissionem  ad- 
hibendae. Eifectus  pro  re  nata  longius  brevius- 
ve  durant,  motu  vel  sensu  in  artubus  paralyticis 
plerumque  sequente  ; aliquando  tamen  aegri 
animum  demissum  relinquunt.  < 

Si  vellicationes  spasmodicae,  formicatio,  ver- 
tigo eveniunt,  strychnia  vel  intermitti,  vel  dosis 
imminui  debet,  quia  casus  admodum  deplo- 
randi ob  has  admonitiones  neglectas  accide- 
runt. Sic  in  exemplo  Professoris  Duncan  me- 
dicinam privatim  facientis,  aeger  quinque 
strychniae  grana  per  tres  dies  ad  amaurosin 
sanandam  sumebat,  et  quaedam  levia  signa; 
ex  quibus  patebat  constitutionem  affici  ita  ne- 
glexit ut  per  alium  diem  remedium  sumeret. 
Aegrotus  subito,  ut  verbis  ejus  utar,  quasi 
glande  plumbeo  per  caput  emisso  vulneratus 
decidit.  Spasmi  tetanici  violenti  eum  alfecerunt, 
et  parum  aberat  quin  moriretur.  Jactationes 
tamen  membrorum,  quibus  per  plures  annos 
antea  laboraverat,  post  hanc  accessionem  vio- 
lentem nunquam  reverterunt. 

N 

Nihil  tamen,  quum  strychniae  effectus  spec- 
temus, plus  mirandum  quam  quod  membra 
paralytica  majori  vi  quam  sana  afficiat,  et 
quo  perfectior  paralysis,  eo  certius  sanationem 
efficiat.  Si  dosis  modica  in  hemiplegia  datur, 
observatum  fuit  latus  a morbo  vexatum  tam 
magnae  commotionis  sedem  esse,  ut  aeger  fere 
e lecto  ejiciatur,  dum  sanum  latus  tranquil- 
lum manet.  Sudor  vel  aliquando  etiam  erup- 
tio in  latere  paralytico  solo  apparet  immo 
etiam  unum  linguae  latus  tantum  amarum 
gustum  sentit,  t Si  dosis  magna  est,  utraque 
latera  sed  inaequaliter  afficiuntur,  ^gri  con- 
stitutione strychnia  affecta  adeo  concutiuntur, 
ut  terrore  percussi  eam  denuo  repetere  nolint, 
quod  incommodum  hujus  remedii  usum  plus 
minus  impedit. 

In  amaurosi  nuper  strychnia  saepe  externe 
usurpata  est,  sed  successus  in  hoc  morbo  minor 


* In  Rachel  Allen  exemplo  jam  nan-ato  eruptio  apud 
membra  paralytica  sese  tantum  indicavit. 

f Hoc  tamen  mihi  admodum  dubium  esse  videtur.  Gus- 
tus amarus  ex  strychnia  linguae  adhaerente,  forsan,  et 
vix  a constitutione  affecta  oritur. 

esse  videtur,  quam  cum  interne  in  aliis  paraly- 
sis speciebus  adhibetur.  Verisimile  tamen  hoc 
ex  amaurosis  pathologiae  ignorantia  oriri,  quia 
morbus  variis  ex  causis  pendet  quae  nobis  nun- 
quam dignosci  possunt. 

Dr.  Shortt  ita  de  strychniae  usu  externo  scri- 
bit; “ Strychnia  acts  purely  as  a stimulant  either 
of  the  nervous  matter  of  the  nerves,  or  of  their 
capillary  system  ; and,  therefore,  it  can  only  be 
employed  with  success  in  amaurosis  depending 
on  paralysis  of  the  optic  nerve  or  retina,  or  in 
cases  of  congestive  amaurosis,  from  pressure  on 
these  parts,  with  a loaded  and  inactive  state  of 
the  minute  vessels  of  the  neurilematic  enve- 
lope.”*  Dominus  Middlemore  sic  dicit ; 
“ Strychnia,  if  cautiously  ventured  on,  and 
carefully  watched,  its  absor])tion  insured  by 
sprinkling  it  on  a perfectly  raw  surface,  pre- 
venting  it  from  being  removed  by  friction,  and 
not  mixing  it  with  a mass  of  greasy  matter 
will  pro  ve  a powerful  means  of  combating 
amaurosis.”!  Necesse  forsan  sit  haud  oleos- 


* Ediii.  Med.  and  Surg.  Journ.  vol.  xxxiv.  p.  416. 
t Med.  Rep.  vol.  ii.  p.  158. 

am  materiam  cum  stryclmia  miscere  si  super- 
ficiei ulceratae  adhibeatur  ; sed  temporibus 
strychniae  unguento  perfricatis,  vidi  signa  sese 
ostendere  quae  probarunt  constitutionem  affici, 
faustosque  effectus  sequi  j et  forsan  si  cum 
unguento  hydrargyri  misceatur,  vis  strychniae 
augeretur.  Dr.  Shortt  unguento  utebatur, 
nunc  tamen  strychniam  palpebrae  inferioris 
parti  internae  applicat,  palpebrisque  clausis  per 
oculum  distribuitur.  Dr.  Benatti  quoque 
stryclmia  unguenti  forma,  numine  favente,  usus 
est.  Insufflatio  etiam  ab  eo  laudatur. 

Tumor  interdum  erysipelatosus  secundum 
Doctorem  Shortt  faciem  propter  strychniae  us- 
um externum  occupat,  qui  facile,  axungia  ap- 
plicita, removetur. 

Dictum  fuit  amaurosin  a Doctore  Shortt 
tractatam  denuo  rediisse,  et  remedium  non 
certum  esse  ; factum  vero,  quatenus  vidi,  huic 
omnino  contradicit. 

Medici  strychniam  externe  ob  amaurosin 
usurpantes  errarunt,  quia  i nimiam  copiam  per 
parvam  superficiem  exulceratam  inspergunt 
credentes  totam  absorptione  removeri.  Mihi 
vero  persuasum  est,  copiam  parvam  tantum 

absorberi,  quocirca  minime  sequitur,  si  quinque 
strycliniae  grana  super  crudam  superficiem 
parvulae  magnitudinis  sine  effectu  sparguntur, 
aegrum  eam  quantitatem  in  corpus  agentem 
ferre  posse. 

Sequentes  conclusiones  mihi  maxime  arri- 
dent ; Strychniam  ’ externe  adhibitam  amaur- 
osi, ex  retina  debili  vel  paralytica,  ex  aucto 
vel  imminuto  stimulo  naturali,  ex  vasis  oculi 
congestis,  vel  ex  constitutione  haemorrhagiis  de- 
bilitata ortae,  utilem  esse  posse.  Ne  plura  di- 
cam in  omnibus  aegris  quorum  retinae  vis  vel 
sensilitas  imminuitur,  nervi  structura  nec  mu- 
tata nec  morbida.* *  Si  coecitas  ex  organico 
cerebri,  nervi  optici,  oculi  ipsius,  humorumve 
morbo  nititur,  strychnia  non  tantum  non  utilis 
erit,  sed  multum  mali  efficiet. 

Remedia  nova  saepe  ob  causas  prorsus  inep- 
tas accipiuntur  vel  rejiciuntur.  Unum  fallere 
non  potest,  et  in  omni  casu  succedere  debet. 


t M 

* Notatu  dignum  est  in  coecitate  perfecta,  nimirum, 
cum  aeger  inter  lucem  tenebrasque  distinguere  non  potest, 
strychniam  fere  nihil  efficei’e. 

aliud  omnino  deserendum,  quia  in  duobus  tri- 
busve  experimentis  fefellit.  Defectus  causa 
saepe  non  investigata,  et  sine  ulla  fere  ratione 
remedium  fastidimus,  quod  humano  generi 
maximum  beneficium  praebere  potuit.  Hoc 
de  strychnia  plus  minus  dici  potest.  Cum 
elfectus  ejus  primo  innotuerunt,  medici  plures 
eam  omne  paralysis  exemplum  curare  posse 
autumarunt,  et  si  semel  vel  bis  non  sanabat, 
penitus  rejecerunt.  Post  varia  cautaque  ex- 
perimenta veram  ejus  naturam  nunc  videre 
possumus,  et  in  hac  dissertatione  exempla,  in 
quibus  cum  vel  sine  successu  usurpari  potest, 
notare  conatus  sum.  Omnino  certior  factus, 
si  paralysis  species  cui  adhibetur  attente 
consideratur,  strychniam  auxilium  magnum 
praebituram,  sanationem  accelerando  quando 
alia  remedia  tarda  forent,  et  sanando  ubi  omnia 
alia  nihil  efficere  possent.  Dictum  fuit  paralyses 
recentes  in  junioribus  saepissime  curasse,  quae 
sine  ullo  medicamento  ut  verisimile  est  in  sani- 
tatem restituerentur.  Fatendum  vero  est  in 
hujusmodi  exemplis  magna  vi  pollere,  et  cura- 
tionem multo  faciliorem  reddere  ; visque  quo- 
que membrorum  nervosa  saepe  subito  in  his 

exemplis  resuscitatur,  dum  sanatio  naturalis  gra- 
datim,  et  post  longum  tempus  tantum  perfi- 
citur. Spero  quoque  exempla  jam  citata  satis 
probare  paralyses  seniorum  diuturnas  hoc  re- 
medio multum  adjuvari. 

Haud  meum  est  consilium  strycliniam  pro 
remedio  certo  minimeque  fallaci  laudare.  Exem- 
pla in  quibus  infauste  adhibita  fuit  nimis  bene 
mihi  nota  sunt,  ut  talem  opinionem  veram  esse 
judicarem.  Hoc  tantum  pro  certo  habeo 
strycliniam  in  paralysi  nullo  organo  laeso  pro 
remedio  tentari  debere,  et  si  magno  cum 
judicio,  circumspectioneque  cauta  adhibeatur 
nos  raro  spe  falli ; ut  verbis  Fouquier  utar,  “ Je 
ne  doute  point  qu’il  n’obtienne  generalement 
la  confiance  que  ses  premiers  succes,  semblent 
lui  meriter,  si  toutefois  l’on  n’exige  pas  que  la 
noix  vomique  soit  plus  infallible  contre  la  para- 
lysie  que  ne  l’a  jamais  ete  le  quinquina  contre 
les  fievres  intermittentes,  ou  le  mercure  contre 
les  maladies  syphilitiques.” 

